
I. BENDROSIOS NUOSTATOS

1.1. Panevėžio miesto savivaldybės administracija, juridinio asmens kodas 288724610 (toliau – Pirkimo vykdytojas), Panevėžio miesto savivaldybės kontroliuojamai (valdomai) perkančiajai organizacijai Panevėžio švietimo centrui, juridinio asmens kodas 195473036, adresas Topolių al. 12, Panevėžys (toliau – Perkančioji organizacija), centralizuotai numato pirkti pastato Kniaudiškių g. 40, Panevėžyje, dalies paprastojo remonto darbus(BVPŽ kodas – 45453000-7).
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu (toliau – Aprašas), patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. IS-97, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis. 
1.3. Pirkimo sąlygas sudaro visas šis dokumentas su priedais, skelbimas apie pirkimą. Klausimams, nesureguliuotiems pirkimo sąlygose, tiesiogiai taikomos Viešųjų pirkimų įstatymo nuostatos. Jeigu pirkimo sąlygos nenustato kitaip, pirkimo sąlygose vartojamos sąvokos atitinka Viešųjų pirkimų įstatymo, Aprašo sąvokas.

1.4. Skelbimas apie pirkimą paskelbtas CVP IS interneto adresu: http://viesiejipirkimai.lt. 

1.5. Pirkimas vykdomas elektroninėmis priemonėmis CVP IS, pasiekiamomis adresu https:/viesiejipirkimai.lt. 
1.6. Pirkimo dokumentai, susirašinėjimas, paaiškinimai ir patikslinimai, pretenzijos ir visa kita informacija siunčiami tik CVP IS elektroninėmis priemonėmis, užsiregistravus CVP IS informacinėje sistemoje.

1.7. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.

1.8. Perkančiosios organizacijos kontaktiniai asmenys yra:

- dėl klausimų, susijusių su pirkimo objektu – Panevėžio švietimo centro viešųjų pirkimų specialistė Ginta Martinkienė tel. +370 612 73794, el. paštas ginta.martinkiene@paneveziosc.lt;

 - dėl klausimų, susijusių su viešojo pirkimo procedūromis, pirkimo sąlygų reikalavimais – vyriausioji viešųjų pirkimų specialistė Nijolė Geležienė, tel. 0 45 504 472, el. paštas: nijole.geleziene@panevezys.lt.

1.9. Perkančioji organizacija nėra pridėtinės vertės mokesčio (toliau – PVM) mokėtoja.

II. PIRKIMO OBJEKTAS

2.1. Pirkimo objektas – Pastato Kniaudiškių g. 40, Panevėžyje, dalies patalpų paprastojo remonto darbai (toliau – Darbai). Darbus atlikti vadovaujantis šių pirkimo sąlygų 2 priede pateikta Technine specifikacija, teisės aktais, reglamentuojančiais statybos darbų atlikimą ir perduoti Darbų rezultatą sutartyje (pirkimo sąlygų 3 priedas) nustatytomis sąlygomis, terminais ir tvarka. 
2.2.Darbų rezultatas – atlikti Darbai, numatyti Techninėje specifikacijoje, Darbų sąraše ir atliktų darbų perdavimas.

2.3. Darbų atlikimo vieta – Kniaudiškių g. 40, Panevėžys.
2.4. Rangovas turi atlikti Darbus laikydamasis šių terminų:

2.4.1. Darbų vykdymo pradžia – nuo Sutarties įsigaliojimo dienos, numatoma Kalendoriniame Darbų vykdymo grafike (Sutarties 3 priedas). Kalendorinis Darbų vykdymo grafikas pasirašomas kartu su Sutartimi. Rangovas Kalendorinį Darbų vykdymo grafiką turi suderinti su Užsakovu;
2.4.2. Darbų vykdymo trukmė – Darbai turi būti atlikti per 4 (keturis) mėnesius nuo Sutarties įsigaliojimo dienos. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai, pasirašyti visi Darbų perdavimo–priėmimo aktai. Rangovas Darbus atlieka, laikydamasis Kalendoriniame Darbų vykdymo grafike numatytų terminų.
2.5. Pastebėtų Darbų trūkumų ar defektų šalinimas neprailgina Darbų pabaigos termino. Užsakovas gali atsisakyti priimti Darbus ir už juos nemokėti, jeigu dėl termino praleidimo prievolės įvykdymas Užsakovui prarado prasmę; jei Darbai tinkamai neatlikti ir nustatomi trūkumai, dėl kurių Darbų rezultato neįmanoma naudoti pagal Sutartyje numatytą paskirtį ir jeigu šių trūkumų Rangovas ar Užsakovas negali pašalinti.

2.6. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vykdant Sutartį laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.3 papunkčiu nustatyto šio aplinkos apsaugos reikalavimo – atliekant Darbus taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Užsakovui paprašius, Rangovas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius šiame Sutarties punkte numatyto (-ų) įsipareigojimo (-ų) laikymąsi.
2.7. Teikdamas pasiūlymą, tiekėjas į siūlomą kainą turi įskaičiuoti visas išlaidas ir visus mokesčius, turi prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į pasiūlymo kainą.

2.8. Techninio darbo projekto specifikacijose, aiškinamuosiuose raštuose, brėžiniuose ar kiekių žiniaraščiuose galimai nurodyti medžiagų / įrangos gamintojai ar prekės ženklai yra tik informacinio pobūdžio, ir rangovas nėra įpareigotas siūlyti ir / ar naudoti šių gamintojų produkciją. Rangovas parinkdamas medžiagas pagal pateiktus darbų sąnaudų žiniaraščius ir pateiktą techninį darbo projektą, pasiūlymo teikimui, vietoje įvardintų medžiagų turi teisę parinkti lygiavertes medžiagas (pateikiant tai įrodančius dokumentus). Techniniame darbo projekte nurodyti standartai, techniniai liudijimai ir bendrosios techninės specifikacijos taip pat gali būti parinktos lygiavertės nurodytiems (pateikiant tai įrodančius dokumentus).

2.9. Tiekėjas, dalyvaujantis pirkime, turi atitikti VPĮ 45 straipsnio 21 dalies numatytų sąlygų nebuvimą ir pateikti užpildytą nacionalinio saugumo reikalavimų atitikties deklaracijos forma, parengtą pagal šių pirkimo sąlygų 5 priedą. Jeigu, kilus įtarimui dėl grėsmes nacionaliniam saugumui, pirkimo metu bus atliekama patikra dėl atitikties nacionalinio saugumo interesams, tiekėjas turės pateikti: 

1) juridiniams asmenims: juridinių asmenų dalyvių informacinės sistemos išrašas, juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, jeigu juose yra visa reikalaujama informacija arba atitinkami valstybės narės ar trečiosios šalies dokumentai;

2) fiziniam asmeniui: asmens tapatybę patvirtinančio dokumento (tapatybės kortelės ar paso) kopija ir leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan. jeigu tokie jam yra išduoti) kopija ar  atitinkami valstybės narės ar trečiosios šalies dokumentai; (pateikiamos skaitmeninės dokumentų kopijos).

Nurodyti dokumentai turi būti išduoti ne anksčiau kaip 180 dienų* iki tos dienos, kai galimas laimėtojas turės pateikti dokumentus.

Tuo atveju, jei Tarybos reglamente (ES) 2022/576 nustatytų sąlygų nebuvimą patvirtinantys  dokumentai buvo pateikti kartu su pasiūlymu, dokumentas turi būti išduotas ne anksčiau kaip 180 dienų* iki dokumentų tikrinimo dienos, kuri negali būti ankstesnė nei galimo laimėtojo nustatymo diena.

Pastaba* asmens tapatybę patvirtinančiam dokumentui (tapatybės kortelei ar pasui), leidimo verstis atitinkama ūkine veikla patvirtinančiam dokumentui šis terminas netaikomas, jei dokumentas išduotas anksčiau, tačiau jame nurodytas galiojimo terminas ilgesnis. Toks dokumentas jo galiojimo laikotarpiu yra priimtinas. 

Terminas taip pat netaikomas juridinio asmens steigimo dokumentui.
2.10. Tiekėjams neleidžiama pateikti alternatyvių pasiūlymų. Tiekėjų pateikti alternatyvūs pasiūlymai nagrinėjami nebus.

2.11. Vadovaujantis Viešųjų pirkimų įstatymo 29 str. 4 d., Pirkimo vykdytojas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis pirkimo objektas.

2.12. Pirkimo vykdytojas privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti.

III. TIEKĖJŲ PAŠALINIMO PAGRINDAI

3.1. Tiekėjai, dalyvaujantys pirkime, turi neatitikti VPĮ 46 straipsnio 21 dalies tiekėjų pašalinimo pagrindo „Pirkimo vykdytojas pašalina Tiekėją (subtiekėją, kai remiamasi jų pajėgumais) iš pirkimo procedūros, jeigu Tiekėjas (subtiekėjas, kai remiamasi jų pajėgumais) neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“ ir pateikti pirkimo sąlygų 6 priede nustatytos formos užpildytą deklaraciją.
IV. KVALIFIKACIJOS REIKALAVIMAI

4.1. Pirkimo vykdytojas dokumentų, patvirtinančių tiekėjų atitiktį pirkimo dokumentuose nustatytiems reikalavimams dėl kvalifikacijos reikalavimų prašys tik galimo laimėtojo. Europos bendrojo viešųjų pirkimų dokumento nebus prašoma pateikti. 
4.2. Tiekėjas su pasiūlymu turi pateikti užpildytą ir pasirašytą Kvalifikacinių reikalavimų atitikties deklaraciją (pagal pridedamą formą, 4 priedas) dėl atitikties nustatytiems reikalavimams bei kvalifikacijos reikalavimų. 
4.3. Pirkimo vykdytojas pirmiausia įvertins pasiūlymus, po to tikrins, ar šio dalyvio kvalifikacija atitinka nustatytus reikalavimus.
4.4. Tiekėjas, dalyvaujantis pirkime, turi atitikti šiuos minimalius kvalifikacinius reikalavimus:
Minimalūs kvalifikacijos reikalavimai tiekėjams

1 lentelė
	Eil.

Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	1.
	Tiekėjas, tiekėjų grupės partneriai kartu privalo turėti ne mažiau kaip 1 kvalifikuotą specialistą, kuris bus skiriamas statinio statybos vadovu pirkime numatytiems statybos darbams, turintį teisę eiti (statinio grupė – negyvenamieji pastatai, statinių pogrupis – mokslo paskirties  pastatai) statybos vadovo pareigas.

Pastaba. Jei atestate yra nurodyta visa negyvenamųjų pastatų grupė (neišskirti / nenurodyti pogrupiai) arba nurodytas mokslo paskirties pastatų pogrupis, atitinkantis nurodytą kvalifikacijos reikalavime – tokie atestatai yra tinkami.

	Pateikiama:

Lietuvos Respublikos ir trečiųjų valstybių piliečiui, kurie bus skiriami statinio statybos vadovu numatytiems pirkimo sąlygose statybos darbams, Lietuvos Respublikos aplinkos ministerijos arba jos įgaliotos institucijos išduoto kvalifikacijos atestato, suteikiančio teisę eiti (statinio grupė – negyvenamieji pastatai, statinių pogrupis – mokslo paskirties pastatai) statybos vadovo pareigas, arba kito lygiaverčio dokumento skaitmeninės kopijos, arba nuorodos į SSVA ir (ar) kitus oficialius registrus prie kurių Perkančioji organizacija turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija.
Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, piliečių ir kitų asmenų, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis,  priimami specialisto kilmės šalies kompetentingų institucijų išduoti dokumentai, tačiau toks užsienio šalies specialistas turi pareigą kreiptis į Statybos sektoriaus vystymo agentūrą (prašymo formą galima rasti  http://www.ssva.lt.) dėl teisės pripažinimo dokumento išdavimo, kurį turi įgyti prieš pasirašant sutartį (PO pasitikrins LT registruose).



	2.
	Tiekėjas, tiekėjų grupės partneriai kartu, kiti ūkio subjektai, kurių pajėgumais remiasi tiekėjas, per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau kaip 5 metus) iki pasiūlymo pateikimo termino pabaigos yra tinkamai atlikęs, (statinių grupė – gyvenamieji ir (ar) negyvenamieji pastatai) naujos statybos ir (ar) rekonstravimo ir (ar) kapitalinio remonto ir (ar) paprastojo remonto darbų už 35 000 Eur be PVM ir darbų atlikimas ir galutiniai rezultatai buvo tinkami.

(Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.)
	Pateikiama:

Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau kaip 5 metus) iki pasiūlymo pateikimo termino pabaigos atliktų  statybos darbų sąrašas kartu su užsakovų (tiek viešųjų, tiek privačiųjų) pažymomis ir (ar) kitais dokumentais, apie tai, kad (statinių grupė – gyvenamieji ir (ar) negyvenamieji pastatai) naujos statybos ir (ar) rekonstravimo ir (ar) kapitalinio remonto ir (ar) paprastojo remonto darbų atlikimas ir galutiniai rezultatai buvo tinkami. 

Pažymose turi būti nurodyta statinio pavadinimas, statinio kategorija, statinio grupė, statybos darbų rūšis, statybos darbų konkretaus ūkio subjekto, dalyvaujančio viešajame pirkime, savo jėgomis atliktų statybos darbų vertė be PVM, data ir vieta, ar darbai buvo atlikti ir užbaigti pagal darbų atlikimą reglamentuojančių teisės aktų bei sutarties reikalavimus.

Papildomai gali būti pateikiami ir kiti lygiaverčiai dokumentai, įrodantys konkretaus ūkio subjekto, dalyvaujančio viešajame pirkime, savo jėgomis atliktus darbus, jų apimtis, vertes.
Pastaba: Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus ūkio subjekto, dalyvaujančio viešajame pirkime, savo jėgomis atlikti darbai (neįtraukiant subrangovų atliktų darbų), jų apimtis, vertė, o ne visas vykdytos sutarties objektas.




Pastabos:

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija;

2) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo).
4.5. Pirkimo vykdytojas pasilieka sau teisę prašyti dokumentų originalų.

4.6. Jeigu Pirkimo vykdytojui kyla abejonių dėl tiekėjo tinkamumo, ji turi teisę kreiptis į kompetentingas institucijas, kad gautų visą reikiamą informaciją.

4.7. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Pirkimo vykdytojui įsipareigoja, kad pirkimo sutartį vykdys tik tokią teisę turintys asmenys.

4.8. Jei bendrą pasiūlymą teikia ūkio subjektų grupė, veikianti jungtinės veiklos sutarties pagrindu, šių pirkimo sąlygų  lentelėje „Minimalūs kvalifikacijos reikalavimai tiekėjams“ nustatytus reikalavimus turi atitikti ir atitinkamai pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. 

4.9. Reikalaujama, kad Tiekėjas, teikiantis pasiūlymą savarankiškai arba kaip ūkio subjektų grupės dalyvis, nurodytų, kokius subteikėjus/subrangovus sutartinių įsipareigojimų vykdymui jis ketina pasitelkti. Jų pasitelkimas nekeičia Tiekėjo atsakomybės dėl numatomos sudaryti Pirkimo sutarties įvykdymo, todėl bet kokiu atveju Tiekėjas pilnai privalo prisiimti atsakomybę už subteikėjų veiklą vykdant sutartį.

4.10. Jei tiekėjas ketina pasitelkti subtiekėjus, subtiekėjai turi turėti kvalifikacijos reikalavimus patvirtinančius dokumentus tiems darbams ar paslaugoms, kuriems atlikti Tiekėjas pasitelkia subteikėjus, bei Tiekėjas turi pateikti šių dokumentų patvirtintas kopijas Pirkimo vykdytojui. Pasiūlymo formoje (pirkimo sąlygų 1 priedas) turi būti nurodyta Subtiekėjų pavadinimai, adresai ir įsipareigojimų dalis (nurodant procentais). Taip pat turi būti pateikiamas susitarimas ar ketinimų protokolas ar preliminari sutartis su subtiekėju, aiškiai nurodant, kokioms prievolėms vykdyti subtiekėjas yra pasitelkiamas. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti iki tiekėjui pateikiant pasiūlymą.
4.11. Kai tiekėjas pageidauja remtis kitų ūkio subjektų pajėgumais, jis privalo Pirkimo vykdytojui pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Pirkimo vykdytojas patikrina, ar ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus. Jeigu ūkio subjektas netenkina jam keliamų kvalifikacijos reikalavimų, Pirkimo vykdytojas turi pareikalauti per jos nustatytą terminą patikslinti duomenis, o jų nepatikslinus atmesti pasiūlymą.

4.12. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, Pirkimo vykdytojas reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, Pirkimo vykdytojui su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.

4.13. Tiekėjas sutarties vykdymui kaip specialistą gali pasitelkti fizinį asmenį, kuris privalo būti nurodomas tiekėjo pasiūlyme (pirkimo sąlygų 1 priedas):
4.13.1. Jei tiekėjas tokio asmens neketina įdarbinti, tokiu atveju specialistas (fizinis asmuo) pasiūlyme nurodomas kaip tiekėjo subtiekėjas. Tiekėjas, pagrįsdamas atitikimą kvalifikacijos reikalavimams, pateikia Pirkimo vykdytojui sutartį ar preliminariąją sutartį, ar ketinimų protokolą dėl sutarties sudarymo su specialistu laimėjimo ir sutarties sudarymo atveju. 

4.13.2. Jeigu tiekėjas pasiūlyme nurodo specialistą (fizinį asmenį), kurį laimėjimo ir sutarties sudarymo atveju ketina įdarbinti, tokiu atveju, tiekėjas turėtų sudaryti su ketinamu sutarties vykdymo metu pasitelkti specialistu dvišalį susitarimą arba ketinimų protokolą, arba kitą dokumentą, kuris pagrįstų, kad pirkimo laimėjimo ir sutarties sudarymo atveju specialistas bus įdarbintas. Taip pat specialistas turi būti nurodomas pasiūlyme.
4.14. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkimo vykdytojas gali įrodyti bet kokiomis teisėtomis priemonėmis.

4.15. Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas  Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą/Subtiekėją reikalavimus atitinkančiu Subrangovu/Subtiekėju.
4.16. Pirkimo vykdytojas ne vėliau kaip per 10 dienų CVP IS Viešųjų pirkimų tarnybos nustatyta tvarka skelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį 4.4. punkte nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų. Pirkimo vykdytojas nedelsdamas, bet ne vėliau kaip per 3 darbo dienas nuo nurodytų įvykių dienos, informuoja tiekėją apie tai, kad Centrinėje viešųjų pirkimų informacinėje sistemoje bus paskelbta nurodyta informacija.

V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

5.1. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal Viešųjų pirkimų įstatymo 47 straipsnio 2 d. nuostatas, nustatytus finansinio ir ekonominio pajėgumo reikalavimus pagal 47 straipsnio 3 d. nuostatas ar techninio ir profesinio pajėgumo reikalavimus pagal 47 straipsnio 6 d. nuostatas, neatsižvelgiant į ryšio su tais ūkio subjektais teisinį pobūdį.

5.2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkimo vykdytojas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

5.3. Pirkimo vykdytojas nereikalauja, kad ūkio subjektų grupės pateiktą pasiūlymą pripažinus geriausiu ir Pirkimo vykdytojui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

5.4. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose Pirkimo vykdytojo nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus.

5.5. Paslaugų teikimo ar darbų įsigijimo atvejais, Pirkimo vykdytojui nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.

5.6. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.

5.7. Tiekėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkimo vykdytojui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių pirkime, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.

5.8. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina Pirkimo vykdytojas. Tiekėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.

5.9. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, Pirkimo vykdytojas reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos. 

5.10. Pirkimo vykdytojas neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

5.11. Pirkime dalyvaujantis tiekėjas negali būti nurodytas kaip ūkio subjektas kito tiekėjo pasiūlyme, dėl tiekėjų susitarimų rizikos ir sąžiningos konkurencijos pažeidimo. Atsitikus nurodytam atvejui abu pasiūlymai atmetami, išskyrus atvejus, kai pirkime dalyvaujantis tiekėjas nedavė sutikimo kitam tiekėjui remtis jo pajėgumais (tokiu atveju atmetamas tik kito (besiremiančio sutikimo nedavusiojo tiekėjo pajėgumais) tiekėjo pasiūlymas.   

5.12. Skirtingi tiekėjai ar tiekėjų grupės gali remtis tų pačių ūkio subjektų pajėgumais ar pasitelkti tuos pačius subtiekėjus.
VI. PASIŪLYMŲ RENGIMAS, PATEIKIMAS, KEITIMAS

6.1. Pateikdamas pasiūlymą tiekėjas sutinka su šiomis mažos vertės pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

6.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt. Pasiūlymai, pateikti popierinėje formoje arba ne Pirkimo vykdytojo nurodytomis elektroninėmis priemonėmis, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt). Pirkimo vykdytojas nereikalauja, kad pasiūlymas būtų pasirašytas saugiu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas Nr. 910/2014). Visi dokumentai, patvirtinantys kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., įvykdytų sutarčių sąrašas, arba pateikiant skaitmenines dokumentų kopijas (pvz., licencijos ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

6.3. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo ar jo įgalioto asmens parašu ir antspaudu.

6.4. Tiekėjo pasiūlymą sudaro CVP IS priemonėmis pateiktos informacijos ir dokumentų visuma (Pirkimo vykdytojas pasilieka sau teisę pareikalauti dokumentų originalų):
6.4.1. užpildyta pasiūlymo forma parengta pagal šių pirkimo sąlygų 1 priedą, kartu su užpildytu 1 priedo tęsiniu „Pastato Kniaudiškių g. 40, Panevėžyje, dalies patalpų paprastojo remonto darbų sąrašas“ (pateikiami skenuoti dokumentai elektroninėje formoje);

6.4.2. jungtinės veiklos sutartis (jei sudaroma);

6.4.3. užpildyta ir pasirašyta Kvalifikacinių reikalavimų atitikties deklaracija (4 priedas);

6.4.4. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (jeigu pasiūlymą pateikia ne vadovas);

6.4.5. pirkimo sąlygose nurodytus minimalius kvalifikacijos reikalavimus pagrindžiantys dokumentai, taip pat užpildyti nurodyti pirkimo sąlygų priedai (bus prašoma pateikti tik galimo laimėtojo);

6.4.6. užpildyta ir pasirašyta Nacionalinio saugumo reikalavimų atitikties deklaracijos forma (5 priedas);

6.4.7. užpildyta ir pasirašyta Tiekėjo pašalinimo pagrindo nebuvimo reikalavimo atitikties deklaracijos forma (6 priedas);

6.4.8. kiti pirkimo sąlygose nurodyti dokumentai.

6.5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. 

6.6. Tiekėjas, pateikdamas pasiūlymą, turi siūlyti visą nurodytą darbų apimtį.
6.7. Tiekėjas prisiima visus kaštus, susijusius su pasiūlymo rengimu ir įteikimu. Pirkimo vykdytojas organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.

6.8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir naudodamasis CVP IS priemonėmis, ir raštu (popierine forma, vokuose). 

6.9. Pasiūlymas turi būti pateiktas iki CVP IS nurodyto pasiūlymų pateikimo termino pabaigos - iki 2025 m. gegužės 13 d. 9 val. 00 min. (Lietuvos Respublikos laiku) tik elektroninėmis priemonėmis, naudojant CVP IS. Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
6.10. Pasiūlyme tiekėjas turi nurodyti, kokius subtiekėjus ar subteikėjus jis ketina pasitelkti, jei pasitelks, ir kokią dalį darbų jie atliks. Jų pasitelkimas nekeičia Tiekėjo atsakomybės dėl sutarties įvykdymo, todėl bet kokiu atveju Tiekėjas pilnai atsako už subtiekėjų ar subteikėjų veiklą vykdant sutartį. 

6.11. Tiekėjai pasiūlyme turi nurodyti kokia pasiūlyme pateikta informacija yra konfidenciali, jei tokia yra (pirkimo sąlygų 1 priedas). Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais.

6.12. Jeigu Pirkimo vykdytojui kils abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kad nurodyta informacija yra konfidenciali. Jeigu tiekėjas per Pirkimo vykdytojo nurodytą terminą, kuris negali būti trumpesnis kaip 5 darbo dienos, nepateiks tokių įrodymų arba pateiks netinkamus įrodymus, Pirkimo vykdytojas laikys, kad tokia informacija yra nekonfidenciali ir apie tai informuos tiekėją. 
6.13. Pasiūlymuose nurodoma darbų kaina pateikiama eurais, turi būti išreikšta ir apskaičiuota taip, kaip nurodyta šių pirkimo sąlygų 1 priede, dviejų skaičių po kablelio tikslumu. Apskaičiuojant kainą, turi būti atsižvelgta į visą šių pirkimo sąlygų 1 priede nurodytą kiekį ir apimtis, į paprastojo remonto darbų apraše nurodytus reikalavimus. Į pasiūlymo įkainius/kainą arba sąnaudas turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui, įskaitant ir sąskaitos faktūros pateikimo išlaidas (naudojantis informacinės sistemos SABIS priemonėmis).
6.14. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei iki 2025-06-13. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

Pirkimo vykdytojas turi teisę pratęsti pasiūlymo pateikimo terminą. Apie naują pasiūlymų pateikimo terminą Pirkimo vykdytojas paskelbia CVP IS ir praneša prie pirkimo CVP IS prisijungusiems tiekėjams.

6.15. Kol nesibaigė pasiūlymų galiojimo laikas, Pirkimo vykdytojas turi teisę prašyti, kad tiekėjai pratęstų jų galiojimą iki konkrečiai nurodyto laiko. 
6.16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkimo vykdytojas jį gauna pateiktą CVP IS priemonėmis iki pasiūlymų pateikimo termino pabaigos.

6.17. Informuojame, kad vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti Pirkimo vykdytojo organizuojamame pirkime, Pirkimo vykdytojas ir Perkančioji organizacija (duomenų tvarkytojai) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus.
6.18. Nurodytais pagrindais bus tvarkomi tiesiogiai tiekėjų pateikti asmens duomenys.

6.19. Tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė).

6.20. Įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, CVP IS, teismams ir kitoms valstybės ar savivaldybės institucijoms.

6.21. Pirkimo vykdytojo asmens duomenų tvarkymą reglamentuoja Panevėžio miesto savivaldybės administracijos direktoriaus 2019 m. gruodžio 5 d. įsakymu Nr. A-902 patvirtintos Panevėžio miesto savivaldybės administracijos asmens duomenų tvarkymo taisyklės. 
VII. PASIŪLYMŲ ŠIFRAVIMAS

7.1. Tiekėjo teikiamas Pasiūlymas gali būti užšifruojamas. Tiekėjas, nusprendęs pateikti užšifruotą Pasiūlymą, turi: 

7.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
7.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Pirkimo vykdytojas galės iššifruoti pateiktą Pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Pirkimo vykdytojo oficialiu elektroniniu paštu, faksu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su pirkimo vykdytoju oficialiu jos telefonu ir (arba) kitais būdais). 

7.2. Tiekėjui užšifravus visą Pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Pirkimo vykdytojas negalėjo iššifruoti Pasiūlymo, Pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik Pasiūlymo dokumentą, kuriame nurodyta Pasiūlymo kaina, o kitus Pasiūlymo dokumentus pateikė neužšifruotus – Pirkimo vykdytojas Tiekėjo Pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė Pasiūlymo kainos).

VIII. PASIŪLYMŲ GALIOJIMO UŽTIKRINIMAS

8.1. Pirkimo vykdytojas nereikalauja pasiūlymo galiojimo užtikrinimo.

IX. PIRKIMO SĄLYGŲ PAAIŠKINIMAS IR PATIKSLINIMAS
9.1. Tiekėjas tik CVP IS susirašinėjimo priemonėmis gali prašyti, kad Pirkimo vykdytojas paaiškintų ar pataisytų pirkimo dokumentus.
9.2. Pirkimo vykdytojas atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas ne vėliau kaip likus 2 darbo dienoms iki pasiūlymų pateikimo termino pabaigos.

9.3. Nesibaigus pasiūlymų pateikimo terminui, pirkimo vykdytojas turi teisę savo iniciatyva paaiškinti, patikslinti pirkimo sąlygas. 

9.4. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami Pirkimo vykdytojo iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei Pirkimo vykdytojas paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.

9.5. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, kvalifikacijos reikalavimus ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
9.6. Atsakymai į tiekėjų klausimus ar pirkimo sąlygų paaiškinimai, patikslinimai pirkimo vykdytojo iniciatyva paskelbiami CVP IS bei teikiami tik CVP IS priemonėmis prie pirkimo prisijungusiems tiekėjams.
9.7. Pirkimo vykdytojas, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

9.8. Pirkimo vykdytojas nerengs susitikimų su tiekėjais dėl pirkimo dokumentų paaiškinimų.

X. SUSIPAŽINIMAS SU GAUTAIS PASIŪLYMAIS

 

10.1. Susipažinimas su paraiškomis ar pasiūlymais pradedamas – 2025 m. gegužės 13 d. 9.30 val. (Lietuvos Respublikos laiku).
10.2. Tiekėjai nedalyvauja susipažįstant su elektroninėmis priemonėmis pateiktais pasiūlymais, atliekant paraiškų ar pasiūlymų nagrinėjimo, vertinimo ir palyginimo procedūras.
10.3. Pirminio susipažinimo su CVP IS priemonėmis pateiktais pasiūlymais posėdžio metu nustatomas pasiūlymą pateikusio tiekėjo pavadinimas, pasiūlyme nurodyta kaina (tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais) ir patikrinama, ar yra pateiktas pasiūlymo galiojimo užtikrinimas (jei jo reikalaujama). 

XI. PASIŪLYMŲ NAGRINĖJIMAS
 

11.1. Pasiūlymų vertinimo kriterijus – ekonomiškai naudingiausias pasiūlymas, kuris nustatomas pagal kainą

11.2. Pateiktus pasiūlymus pirkimo vykdytojas nagrinėja ir vertina šia tvarka:

11.2.1. nagrinėja ar pasiūlymas atitinka pirkimo dokumentuose nustatytus reikalavimus;

11.2.2. tikrina ar nebuvo pasiūlytos per didelės, Perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija Perkančiosios organizacijos pirkimui skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir Perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.

11.2.3. galimo laimėtojo prašo pateikti pirkimo sąlygų IV dalyje nurodytus dokumentus ir patikrina, ar galimas laimėtojas atitinka nurodytus kvalifikacijos reikalavimus.

11.3. Iškilus klausimams dėl pasiūlymų turinio ir pirkimo vykdytojui paprašius raštu CVP IS priemonėmis, Teikėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu teikėjas savo pasiūlyme pateikia reikalaujamų dokumentų tinkamai patvirtintas kopijas, pirkimo vykdytojas turi teisę prašyti teikėjo, kad jis parodytų atitinkamų dokumentų originalus.

11.4. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, pirkimo vykdytojas gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
11.5. Pirkimo vykdytojas gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.

XII. PASIŪLYMŲ ATMETIMO PRIEŽASTYS

12.1. Pirkimo vykdytojas atmeta pasiūlymą, jeigu:

12.1.1. tiekėjas pasiūlymą ar jo dalį pateikė ne CVP IS priemonėmis;
12.1.2. pasiūlymas neatitinka pirkimo dokumentuose nustatytų reikalavimų, tiekėjas kartu su pasiūlymu nepateikė užpildyto pirkimo sąlygų 1 priedo tęsinio „Pastato Kniaudiškių g. 40, Panevėžyje, dalies patalpų paprastojo remonto darbų sąrašas“;
12.1.3. pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų arba pirkimo vykdytojo prašymu nepatikslino pateiktų netikslių ar neišsamių duomenų apie savo kvalifikaciją CVP IS priemonėmis;

12.1.4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;

12.1.5. dalyvis per Pirkimo vykdytojo nurodytą terminą neištaiso aritmetinių klaidų ir (ar) nepaaiškina, nepatikslina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

12.1.6. tiekėjas, apie nustatytų reikalavimų atitikimą, yra pateikęs melagingą informaciją, kurią Pirkimo vykdytojas gali įrodyti bet kokiomis teisėtomis priemonėmis.

12.1.7. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikė ir Perkančiosios organizacijos prašymu jų nepateikė per Pirkimo vykdytojo nurodytą terminą.

12.1.8. dėl kitų, pirkimo sąlygose, nurodytų priežasčių.

12.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

12.3. Pirkimo vykdytojas privalo nutraukti pradėtas pirkimo procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti.

12.4. Pirkimo vykdytojas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis pirkimo objektas.

XIII. DERYBOS PIRKIMO METU

13.1. Pirkimo vykdytojas pasilieka teisę derėtis su tiekėjais dėl pasiūlymo kainos ir / ar techninės specifikacijos reikalavimų ir / ar sutarties projekto sąlygų, siekdama geriausio rezultato pagal pirkimo sąlygas. Derybų procedūra yra organizuojama tik jei visų gautų pasiūlymų kainos yra per didelės ir Perkančiajai organizacijai nepriimtinos.
13.2. Derybų procedūra bus vykdoma susitikimų su tiekėjų atstovais būdu ir/ar elektroninėmis priemonėmis (telefonu, el. paštu, CVP IS susirašinėjimo priemonėmis ar pan.). Tikslus būdas nurodomas kvietime į derybas.

13.3. Derybų eiliškumas nustatomas atvirkščiai proporcingai pirminių pasiūlymų pateikimo laikui, t. y. pirmas į derybas kviečiamas tiekėjas, kuris pirminį pasiūlymą pateikė paskutinis, o paskutinis į derybas kviečiamas tiekėjas, kuris pirmas pateikė pirminį pasiūlymą.

13.4. Vykdant derybas turi būti laikomasi šalių komercinių interesų konfidencialumo principo, šalys neturi teisės tretiesiems asmenims atskleisti jokios su kainomis ar kitomis pasiūlymo sąlygomis susijusios informacijos, visiems derybų dalyviams turi būti taikomi vienodi reikalavimai ir suteikiamos vienodos galimybės ir pateikiama vienoda informacija; teikdama informaciją Pirkimo vykdytojas neturi diskriminuoti vienų tiekėjų kitų naudai.

13.5. Derybos su kiekvienu tiekėju vedamos atskirai. Derybos ir jų rezultatai protokoluojami, protokolą pasirašo Pirkimo organizatorius bei tiekėjo, su kuriuo derėtasi, įgaliotas atstovas (jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu).
13.6. Atlikus derybų procedūrą, pirkimo organizatorius išsiunčia derybose dalyvavusiems tiekėjams kvietimą pateikti galutinį pasiūlymą. Galutinio pasiūlymo pateikimo terminas nustatomas derybų procedūros metu. Tiekėjui nepateikus galutinio pasiūlymo, juo yra laikomas pirminis pasiūlymas ir derybų protokolas, tiek, kiek jis keičia pirminio pasiūlymo nuostatas.

13.7. Pirkimo organizatorius, radęs galutiniame pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant galutinio pasiūlymo galutinės kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis. 

13.8. Derybos yra laikomos įvykusiomis, jei bent vieno tiekėjo galutinis pasiūlymas atitinka Perkančiosios organizacijos keliamus reikalavimus.

XIV. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO SĄLYGŲ
14.1. Pirkimo vykdytojas, įvertinusi ir tarpusavyje palyginusi tiekėjų pasiūlymus, kainos didėjimo tvarka nustato pasiūlymų eilę ir priima sprendimą dėl laimėjusio pasiūlymo. Pasiūlymų eilė nenustatoma, kai pasiūlymą pateikia tik vienas tiekėjas ar, pirkimo procedūrų metu atmetus kitus pasiūlymus, liko vienas tiekėjas. Sprendimas dėl pasiūlymų eilės ir laimėtojo nustatymo Viešųjų pirkimų įstatymo 58 straipsnio 1 dalies straipsnio nustatyta tvarka ne vėliau kaip per 3 darbo dienas pranešamas CVP IS susirašinėjimo priemonėmis visiems suinteresuotiems dalyviams. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei jo buvo prašoma), arba iki Pirkimo vykdytojo nurodyto laiko nepasirašo pirkimo sutarties ar preliminariosios sutarties, ar atsisako sudaryti pirkimo sutartį ar preliminariąją sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį ar preliminariąją sutartį. Tuo atveju Pirkimo vykdytojas siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.

14.2. Pirkimo sutartis su laimėtoju sudaroma vadovaujantis Viešųjų pirkimų įstatymo 87 straipsnio nustatyta tvarka pagal pirkimo sutarties sąlygas, nustatytas pirkimo sąlygų 3 priede.

14.3. Pirkimo sutartis sudaroma netaikant pirkimo sutarties atidėjimo termino.

14.4 Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas. Sutarčiai taikoma fiksuotos kainos kainodara.

14.5. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 89 straipsnyje nustatyti principai ir tikslai.

14.6. Sudaroma pirkimo sutartis gali būti papildoma ir kitomis sąlygomis, nei nurodyta pirkimo dokumentuose, tačiau šios papildomos sąlygos negali niekaip panaikinti ar suvaržyti galiojimo tų pirkimo sąlygų, kurios yra nurodytos pirkimo dokumentuose.
14.7. Sutarties vykdymo metu sutarties kaina dėl pridėtinės vertės mokesčio pasikeitimo bus perskaičiuojama neatliktų sutarties darbų daliai (perskaičiavimo dieną) ne vėliau kaip per vieną mėnesį nuo pridėtinės vertės mokesčio pasikeitimo įsigaliojimo dienos. Sutarties kainos perskaičiavimas įforminamas kaip papildomas susitarimas prie Sutarties ir tampa neatsiejama jos dalimi.

XV. PRETENZIJŲ IR SKUNDŲ NAGRINĖJIMAS

15.1. Tiekėjas, norėdamas iki pirkimo sutarties sudarymo ginčyti Pirkimo vykdytojo sprendimus ar veiksmus, pirmiausia turi pateikti pretenziją Pirkimo vykdytojui Viešųjų pirkimų įstatymo VII skyriuje nustatyta tvarka. 

15.2. Pretenzija turi būti pateikta CVP IS susirašinėjimo priemonėmis. Pirkimo vykdytojo sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo 104 straipsnyje nustatyta tvarka.

15.3. Pirkimo vykdytojas nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

15.4. Pirkimo vykdytojas, gavęs pretenziją, nedelsdamas sustabdo pirkimo procedūrą, kol bus išnagrinėta ši pretenzija ir priimtas sprendimas.

15.5. Pirkimo vykdytojas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.

15.6. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti Pirkimo vykdytojui prašymo ar ieškinio kopiją su gavimo teisme įrodymais CVP IS susirašinėjimo priemonėmis pateikti Pirkimo vykdytojui prašymo ar ieškinio kopiją su priėmimo žyma ar kitais gavimo teisme įrodymais. 
____

1 priedas

PASIŪLYMAS DĖL MAŽOS VERTĖS PIRKIMO „PASTATO KNIAUDIŠKIŲ G. 40, PANEVĖŽYJE, DALIES PATALPŲ PAPRASTOJO REMONTO DARBAI“

(Data)

_________________________________

(Pasiūlymo pateikimo vieta)

	Tiekėjo pavadinimas /jeigu dalyvauja ūkio subjektų grupė, surašomi visi dalyvių pavadinimai/
	

	Tiekėjo registracijos/veiklos adresas /jeigu dalyvauja ūkio subjektų grupė, surašomi visi dalyvių adresai/
	

	Už pasiūlymą atsakingo asmens pareigos, vardas, pavardė
	

	Telefono numeris
	

	El. pašto adresas
	


Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose.

Mes siūlome šiuos darbus: 

	Eil. Nr.
	Darbų pavadinimas
	Kaina be

PVM, (Eur)
	PVM

... proc.

(Eur)
	Kaina su PVM,

(Eur)

	1.
	Pastato Kniaudiškių g. 40, Panevėžyje, dalies patalpų paprastojo remonto darbai
	
	
	


Pastaba: kainos pasiūlyme nurodomos, paliekant du skaitmenis po kablelio;

Kaina su PVM ____________________________________________________________________Eur (žodžiais)

Į šią kainą įeina visos išlaidos ir visi mokesčiai, taip pat ir PVM, kuris sudaro ____________________________________________________________________Eur (žodžiais).

Teikdami šį pasiūlymą, mes patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

Kartu su pasiūlymu pateikiamas užpildytas 1 priedo tęsinys „Pastato Kniaudiškių g. 40, Panevėžyje, dalies patalpų paprastojo remonto darbų sąrašas“.

Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.

Siūlomos paslaugos visiškai atitinka pirkimo dokumentuose nurodytus reikalavimus. 

Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių nemoka PVM ir kainą nurodo be PVM.

Šiame pasiūlyme yra pateikta ir konfidenciali informacija*:

	Eil. Nr.
	Pateikto dokumento pavadinimas
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	

	
	
	


*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus. 

Kartu su pasiūlymu pateikiami šie dokumentai (pasirašydamas pasiūlymą ar kiekvieną dokumentą saugiu elektroniniu parašu patvirtinu, kad dokumentų skaitmeninės kopijos yra tikros):

	Eil.Nr.
	Pateiktų dokumentų pavadinimas
	Dokumento puslapių skaičius

	
	
	


Vykdant sutartį pasitelksiu šiuos ūkio subjektus, subteikėjus (jei planuojama pasitelkti) :

	Ūkio subjektai (įskaitant kvazisubtiekėjus - fiziniai asmenys, kuriuos ketinama įdarbinti pirkimo laimėjimo atveju), kurių pajėgumais tiekėjas remiasi, kad atitiktų keliamus kvalifikacijos reikalavimus:

	Pavadinimas
	Kodas, adresas
	Perduodama veikla
	Perduodamos veiklos dalis nuo visos pirkimo sutarties (Eur arba %)
	Kvalifikacinio 

reikalavimo Nr.

	 
	 
	 
	 
	 

	 
	 
	 
	 
	 

	 
	 
	 
	 
	 


	Subtiekėjams / subteikėjams / subrangovams, kurių pajėgumais nesiremiama, numatomos perduoti veiklos (privaloma nurodyti) ir šių ūkio subjektų pavadinimai (jei žinomi):

	Pavadinimas
(jei žinoma)
	Kodas, adresas
	Perduodama veikla
	Perduodamos veiklos dalis nuo visos pirkimo sutarties (Eur arba %)

	 
	 
	 
	 

	 
	 
	 
	 

	 
	 
	 
	 


Pasiūlymas galioja iki 2025-06-13
____________________________________

(Rangovo ar įgalioto asmens pareigos, vardas, pavardė, parašas)

1 priedo tęsinys

Pastato KNIAUDIŠKIŲ g. 40, Panevėžyje, dalies patalpų paprastojo remonto darbų sąrašas
	Eil. Nr.
	Darbų pavadinimas
	Mato vnt.
	Kiekis
	Mato vieneto kaina Eur (be PVM)
	Bendra kaina, Eur (be PVM)

(4X5)

	1
	2
	3
	4
	5
	6

	1
	„Amstrong“ akustinių pakabinamų lubų su metalo konstrukcija ir plokštėmis 600x600 mm įrengimas
	m2
	92
	
	

	2
	PVC dangos klojimas su raštu, paruošiant pagrindą
	m2
	92
	
	

	3
	Pertvarų ardymas
	100 m2
	0,4
	
	

	4
	Dvisluoksnių gipskartonio pertvarų su metaliniu karkasu ir 100 mm izoliacijos sluoksniu įrengimas
	100 m2
	0,4
	
	

	5
	Dvisluoksnių gipskartonio sienutės su metaliniu karkasu vamzdynų paslėpimui
	100 m2
	0,036
	
	

	6
	Sienų atskirų vietų daugiau kaip 5 m2 ploto tinko remontas K8=1.15
	m2
	187
	
	

	7
	Sienų vidinių paviršių pagrindo gruntavimas giliai įsigeriančiais gruntais voleliu
	100 m2
	1,87
	
	

	8
	Sienų vidinių paviršių glaistymas
	100 m2
	1,87
	
	

	9
	Sienų vidinių paviršių dažymas
	100 m2
	1,87
	
	

	10
	Vagų užtaisymas (tinkavimas), nutiesus apšvietimo tinklo laidus sienų paviršiuose
	100 m
	5
	
	

	11
	Durų blokų montavimas mūrinėse sienose
	vnt.
	1
	
	

	12
	Medinių durų angų užpildymo išardymas mūro sienose, nukapojant tinką
	vnt.
	1
	
	

	13
	Kolonų ir sienų apdaila medžio imitacijos danga
	m2
	34,5
	
	

	14
	Baldinės sienelės karkaso iš dažytų medinių tašų 80x40 įrengimas K8=1.03
	100 m2
	0,12
	
	

	15
	Dekoratyvinės baldinės sienelės montavimas iki 2 m aukščio
	m2
	14
	
	

	16
	Durys su matiniu stiklu
	m2
	2
	
	

	17
	Paprastas medinių tašų dažymas
	100 m2
	0,1
	
	

	18
	Slankiojančios pertvaros įrengimas su matiniu stiklu
	kompl.
	2
	
	

	19
	Dūmų ištraukimo  mechanizmų nuo stalviršio įrengimas
	kompl.
	1
	
	

	20
	Skylių vamzdynams iškirtimas
	vnt.
	3
	
	

	21
	Vandentiekio linijos atvedimas (karštas ir šaltas) K8=1.03
	vnt.
	2
	
	

	22
	Vamzdžių, kurių D iki 32 mm. Prijungimas prie veikiančios vandens sistemos K8=1.03
	vnt.
	2
	
	

	23
	Nuotekų linijos atvedimas
	kompl.
	1
	
	

	24
	Vamzdžių, kurių D 50 mm., prijungimas prie veikiančių kanalizacijos tinklų K8=1.03
	vnt.
	1
	
	

	25
	Praustuvo montavimas
	kompl.
	1
	
	

	26
	Praustuvas keraminis
	vnt.
	1
	
	

	27
	Vandens maišytuvo montavimas
	vnt.
	1
	
	

	28
	Vandens maišytuvas
	vnt.
	1
	
	

	29
	Rezervinių durelių montavimas 20 vm x 20 cm
	vnt.
	1
	
	

	30
	Movinės uždaromosios armatūros montavimas
	vnt.
	5
	
	

	31
	Prietaisiniai ventiliai
	vnt.
	5
	
	

	32
	Šviestuvų montavimas (LED panelė 36W, 4000K, 3600lm – 5 vnt., LED panelė 40W, 4000K, 4000lm – 22 vnt.)
	kompl.
	27
	
	

	33
	Elektrotechnikos kabelių tiesimas
	kompl.
	1
	
	

	34
	Rozečių ir jungtukų montavimas
	kompl.
	31
	
	

	35
	Interneto kabelių tiesimas
	kompl.
	1
	
	

	36
	LAN (interneto) rozečių montavimas
	kompl.
	8
	
	

	37
	Gaisro gesinimo signalizacijos įrengimas
	kompl.
	1
	
	

	38
	Apsauginės signalizacijos įrengimas
	kompl.
	1
	
	

	39
	Statybinių šiukšlių valymas iš patalpų
	kompl.
	1
	
	

	40
	Statybinių šiukšlių išvežimas 10 km. Atstumu automobiliais-savivarčiais pakraunant rankiniu būdu
	kompl.
	1
	
	

	Iš viso be PVM
	

	PVM
	

	Iš viso su PVM
	


2 priedas

PASTATO KNIAUDIŠKIŲ G. 40, PANEVĖŽYJE, DALIES PATALPŲ PAPRASTOJO REMONTO DARBŲ

TECHNINĖ SPECIFIKACIJA

	Eil. Nr.
	Darbų aprašymas

	1. 
	DAŽYMAS

Darbų vykdymas

Dažymo darbų ir kitų darbų vykdymo tvarka turi būti suplanuota taip, kad nesukeltų žalos aplink ir šalia esančioms konstrukcijoms, kurios turės būti dažomos, ir kad statybos darbus būtų įmanoma atlikti vėliau, nepažeidžiant užbaigtų paviršių. Darbo metodai, kurie turi atitikti gamintojo keliamus reikalavimus, turi būti tinkami toms dažymo medžiagoms. Darbas atliekamas taip, kad užbaigtas paviršius atitiktų dokumentuose nurodytus reikalavimus pagal savo patvarumą ir išvaizdą. Rangovas atsakingas už tai, kad aikštelėje būtų laikomasi apsauginių priemonių nuo kenksmingų medžiagų naudojimą apibrėžiančių galiojančių sprendimų ir nuostatų.

Vykdant dažymo darbus laikytis LST EN 13300 standartų reikalavimų.

Dažymo būdas

Naudojami darbo metodai turi tikti naudojamoms dažymo medžiagoms.

Tinkuoti, betoniniai, gipskartonio ir kitokie mineraliniai paviršiai išlyginami glaistu prieš dažant  ar klijuojant apmušalus (paviršiaus kokybės klasė Q3). 

Jeigu kitaip nenurodyta, turi būti atliekamas labai geras dažymas ant paruošiamojo grunto sluoksnio.

Dažymas teptuku atliekamas taip, kad paviršiaus dengiamajame sluoksnyje nesimatytų teptuko žymių. Voleliu dažoma tik lygiuose apribotuose plotuose viduje patalpų. Purškimas galimas, jei gretimi paviršiai gerai uždengti. 

Paviršių paruošimas ir dažymas

Atliekant darbą, reikia atsižvelgti į visus faktorius, turinčius įtaką darbo rezultatams, pvz. oro sąlygas, oro temperatūrą, dažomo paviršiaus ir jo pagrindo drėgnumą, dulkėtumą ir galimybę iškraustyti dažytinas patalpas. Visi paviršiai turi būti vientisi, švarūs, sausi ir lygūs. Dažomos patalpos temperatūra > 8° C, santykinis oro drėgnumas < 70 %. Paviršių paruošimo nuoseklumas ir technologinės operacijos pateikiamos lentelėse.

Darbų atlikimo eiliškumas ruošiant ir dažant vidaus patalpų paviršius dispersiniais dažais

Technologinė operacija

Dažymo rūšys

Silikatinis

Pagerintas

Labai geras

Valymas

+

+

+

Išlyginimas

+

+

+

Plyšių rievėjimas

+

+

+

Pirminis gruntavimas

+

+

+

Dalinis glaistymas

-

+

+

Užglaistytų vietų svidinimas

-

+

+

Pirmasis ištisinis glaistymas

-

-

+

Svidinimas

-

-

+

Antrasis glaistymas

-

-

+

Svidinimas

-

-

+

Antrasis gruntavimas

-

+

+

Trečias gruntavimas (su dažų pasluoksniu)

-

-

+

Dažymas

+

+

+

Tapnojimas

-

+

+

Darbų atlikimo eiliškumas ruošiant ir dažant vidaus patalpų paviršius aliejiniais, sintetiniais emaliniais dažais

Technologinė operacija

Paviršių rūšys

Medžio

Tinko ir betono

Metalo

Valymas

+

+

+

Išlyginimas

-

+

-

Plyšių raižymas

-

+

-

Pirminis gruntavimas

+

+

+

Dalinis glaistymas 
+

+

-

Užglaistytų vietų svidinimas

+

+

-

Ištisinis glaistymas

-

+

-

Svidinimas

-

+

-

Gruntavimas

+

+

-

Pirmasis dažymas

+

+

+

Fleicavimas

+

+

-

Svidinimas

+

+

-

Antrasis dažymas

+

+

+

Fleicavimas arba tapnojimas

+

+

-

Tipas 1. Betoninių, tinkuotų ir gipso kartoninių vidaus paviršių dažymas

Nuo tinkuotų ir betoninių paviršių nuvalomos dulkės ir nešvarumai. Paviršiai išlyginami medine trintuve, plyšeliai ir kavernos išrievėjami. Švarūs paviršiai nugruntuojami, o išdžiūvę dalinai užglaistomi. Išdžiūvusios užglaistytos vietos svidinamos. Visos plokštumos ištisai nuglaistomos vienu sluoksniu, o išdžiūvusios vėl svidinamos. Svidinti paviršiai glaistomi antrą kartą, išdžiovinami ir svidinami. Taip paruošti paviršiai gruntuojami. Gruntui išdžiūvus, paviršiai dažomi du kartus (pagerintas dažymas), o atliekant labai gerą dažymą, gruntuojami dar kartą su dažų pasluoksniu, po to  dažomi du kartus. Paviršiai fleicuojami arba tapnojami. 

Tipas 2. Metalinių vidaus paviršių dažymas 

Metaliniai paviršiai turi būti švarūs ir nesurūdiję. Nuo naujų galvanizuotų paviršių turi būti kruopščiai pašalintos tepalų dėmės tirpiklio pagalba. Dulkės nuo paviršių nusiurbiamos. Nuvalyti paviršiai nugruntuojami. Gruntui išdžiūvus, visos plokštumos 2 kartus nudažomos sintetiniais emaliniais dažais. 

Tipas 3. Medinių paviršių dažymas

Nuo medinių paviršių nuvalomos dulkės ir nešvarumai, švarūs paviršiai nugruntuojami. Gruntui išdžiūvus, plyšiai ir nelygumai užglaistomi, išdžiūvusios užglaistytos vietos svidinamos. Taip paruošti paviršiai gruntuojami. Gruntui išdžiūvus, paviršiai dažomi ir fleicuojami. Dažams išdžiūvus, paviršiai svidinami ir dažomi antrą kartą. Išdžiūvę paviršiai fleicuojami. Paruošti paviršiai prieš dažant turi būti gruntuojami pagal technologiją, nurodytą gamintojo instrukcijoje. Grunto dangos turi gerai įsigerti į paviršių, sujungimus, kampus ir kitas vietas, kur galimas drėgmės susikaupimas. Kiekvieno sluoksnio danga turi pilnai išdžiūti. Jeigu kitaip nenurodyta, turi būti dažoma 2 sluoksniais ant paruošiamojo grunto sluoksnio.

Reikalavimai baigtam paviršiui

Kiekvieno sluoksnio paviršiai turi būti lygūs, be nuotekų. Dažų sluoksnis turi būti tvirtai ir tolygiai sukibęs su dengiamuoju paviršiumi. Skirtingų spalvų dažų ar medžiagų sandūros ar jų sandūros su nedažytais paviršiais turi būti tiesios ir tikslios. Šviesi spalva turi būti uždažoma už kampo, o tamsioji maždaug 1 mm iki kampo, nebent būtų pateikti kitokie nurodymai. Dažytų paviršių kokybė turi būti vertinama tik dažams visiškai išdžiūvus.

Apdaila turi būti atlikta taip, kad paviršiuje nebūtų matinių ar blizgių dėmių.

Techniniai reikalavimai

Leistini

nuokrypiai, mm

Kontrolės

būdai

Paviršiai, padengti vandeniniais dispersiniais dažais, turi būti vieno tono, be juostų, dėmių, nuotekų, purslų ir ištrintų vietų.

Vizualinė apžiūra

Vietiniai ištaisymai 3 m atstumu nuo paviršiaus neturi būti matomi.

Vizualinė apžiūra

Paviršiai, padengti nevandeniniais dažais, turi būti vieno tono – matinio arba blizgančio paviršiaus.

Vizualinė apžiūra

Negali būti išsisluoksniavimo pūslių, raukšlių, dažų kruopelių, nelygumų, teptuko ar volelio žymių, neturi prasišviesti apatiniai dažų sluoksniai.
Vizualinė apžiūra

Pridėjus prie išdžiūvusio dažyto paviršiaus tamponą ir juo pabraukus, ant jo neturi likti dažų žymių.

Vizualinė apžiūra

Dviejų skirtingų spalvų paviršių sandūros linijos kreivumas atskiruose ruožuose.

2

Matuojant liniuote

Dažytų paviršių skiriamųjų juostelių (apvadų) linijų kreivumas

ar gretimo kitos spalvos paviršiaus uždažymas (1 m ilgio ruože).

1

Matuojant liniuote
Paliekamų patalpų būklė

Pabaigus darbus, Rangovas turi pašalinti visas medžiagas ir šiukšles, išvalyti purvą. Visi aptaškymai ar nuvarvėjimai turi būti pašalinti visais įmanomais būdais.

Patalpos turi būti paliktos švarios, su išvalytais langais ir grindimis, tinkamos naudojimui.

Minimalūs reikalavimai dažams 

Bet kurios sandaros gruntinis, išlyginamasis bei apdailinis dažų sluoksniai turi būti iš vieno gamintojo. Medžiagos turi būti tiekiamos į statybos aikštelę paruoštos naudojimui. Jos pristatomos užantspauduotose konteineriuose su tokia informacija:

- gamintojo rekvizitai;

- medžiagos pavadinimas ir savybės;

- pritaikymo sritys;

- reikalavimai paviršiams, skiediklio tipui, dažymo būdui;

- spalvos nuoroda pagal Europos standartus;

- siuntos numeris ir pagaminimo data.

Dažų paskirtis – vidaus darbai. Visų tipų naudojami dažai turi būti nekenksmingi sveikatai, tinkami naudoti vaikų patalpose, gerai prasiskiesti, gerai ir tolygiai dengti paviršių. Jie turi būti atsparūs plovimui ir trynimui, visiems įprastiniams valikliams. Savybių turi nekeisti 10 metų.

Betoninių, tinkuotų ir gipso kartoninių vidaus paviršių dažymas dispersiniais dažais 

Dažų rišiklis – akrilinis. Skiediklis – vanduo. Blizgumas – pusiau matiniai arba matiniai (derinama su Užsakovu). Atsparumas drėgnam trynimui ≥ 2000 ciklų (luboms), ≥ 5000 ciklų (sienoms).

Metalinių vidaus paviršių dažymas sintetiniais emaliniais matiniais dažais
Jie turi būti atsparūs dėvėjimui ir dilimui. Dažymas turi apsaugoti metalą nuo korozijos. Šildymo prietaisams (radiatoriams, vonios rankšluosčių džiovintuvams) turi būti naudojami karščiui atsparūs dažai, skirti radiatorių dažymui. 

Medinių vidaus paviršių dažymas aliejiniais arba sintetiniais emaliniais dažais. 

Dažai turi saugoti medį nuo puvimo. 



	2. 
	GRINDYS

PVC dangos klojimas 

Paprastai rulonai būna 2 – 4 m pločio, klojant vienoje patalpoje būtina parinkti tokio pločio ruloną,  kad danga suklota būtų be sujungimų, nebent tai techniškai padaryti būtų neįmanoma.
Danga įrengiama ant sauso lygaus betoninio pagrindo. Betoninėms grindims išlyginti įrengiamas išlyginamasis sluoksnis d ≥ 20 mm (sluoksniui iki 20 mm galima naudoti ir be papildomos armuojančios medžiagos), medinėms išlyginimui naudojamas savaime išsilyginantis mišinys medinėms grindims. Pagrindo drėgnumas neturi būti aukštesnis nei 2%. Grindys padengiamos klijais, uždedamas ir prispaudžiamas linoleumas specialiu volu. Jei dengiamam plotui neužteko vientiso linoleumo lapo, tenka jį sudurti iš kelių lapų.

Atsiradęs tarpas sutvarkomas taip, kad už jo niekas nesikabintų ir neužkristų šiukšlių. Dangos sujungimai gali būti sulydomi karštu būdu arba hermetizuojami tam skirtais klijais (šaltas virinimas).

Siekiant išlaikyti itin tikslų jungimą linoleumo lakšto vienas kraštas uždengia kitą lakštą ir specialia linoleumo siūlių freza padaromas pjūvis. Į tarpą dedama nuo karščio besilydanti juostelė. Ji kaitinama linoleumo lituokliu ir pamažu užpildo tarpą. Siūlės virinamos apie 350° C temperatūra. Išsikišusią siūlės dalį reikia nupjauti dviem etapais: iš pradžių grubiai, o po to, siūlei atšalus – lygiai su dangos paviršiumi.

Minimalūs reikalavimai ruloninei grindų dangai

Visi gaminiai turi būti sertifikuoti pagal EN 14041 standartą; 

atsparumas nusitrynimui  ≥ 32 klasė; 

dėvimojo sluoksnio storis ≥ 0,4 mm; 

bendras dangos storis  ≥ 1,9 mm;

elektrostatinės savybės: ≤ 2 kV;

slidumo klasė ≥ R9;

atsparumas chemikalams: labai geras;

liekamasis įspaudas: ≤ 0.10 mm;

baldų kojelių įspaudas: jokios žalos;

kėdės su ratukais testas: jokios žalos;

Dangai turi būti suteikiama ≥ 5 metai garantija.

Ruloninė danga negali būti su duobutėmis ir pūslėmis, subraižyta, iškraipyto piešinio. 

Grindų dangos spalva ir rašto pavyzdžiai prieš klojimą derinami su Užsakovu.



	3. 
	ELEKTROS INSTALIACIJA

Elektros instaliaciją gali atlikti tik kvalifikuoti, turintys atestatą, elektrikai. Sumontuota įranga neturi kelti pavojaus statybos vietoje dirbančiam personalui ar galintiems į ją patekti kitiems asmenims. Įrenginių aptarnavimo erdvė turi būti ne mažesnė nei nurodyta normatyviniuose dokumentuose ar gamintojų rekomendacijose Paskirstymo dėžutės turi būti sumontuotos taip, kad jas būtų galima atidaryti, prieiti prie kabelių sujungimų, esant reikalui, pratraukti kabelius neardant pertvarų. Apšvietimo ir ekranuoti silpnų srovių kabeliai klojami taip, kad tarp jų būtų minimaliai 50 mm atstumas. Jei tarp šių kabelių yra ištisa plieninė pertvara, atstumas gali būti sumažintas iki 5 mm. Esant neekranuotiems silpnų srovių kabeliams, minimalus atstumas turi būti 200 mm. Parinkus konkrečius įrenginius, turi būti patikrinti maitinančių kabelių storiai, automatinių išjungiklių minimalios srovės. Jie turi atitikti įrenginio gamintojų rekomendacijas ir užtikrinti įrenginio saugų darbą

Šviestuvai – LED plafonai, pagaminti iš kokybiškų ir patvarių medžiagų: metalo, stiklo, plastiko. Parenkant interjero apšvietimą reikia žiūrėti, kur ir kiek šviesos reikia, kad patalpose būtų saugu judėti, gera dirbti ir patogu būti. Šviesa neturi akinti ar sukelti dirginančių atspindžių. 

Montavimas: šviestuvai tvirtinami ant sienos, lubų, prisukant medsraigčiais, savisriegiais,  įsukamaisiais įtvarais ar kitomis tvirtinimo priemonėmis, priklausomai nuo konstrukcijos, prie kurios tvirtinama. Šviestuvai prijungiami prie elektros tinklo.

Minimalūs reikalavimai šviestuvams

Įtampa 220V-240V, energijos klasė ≥ A+. Lempos 36–40W galios, neutralios baltos arba šiltos baltos spalvos, apsaugos nuo drėgmės lygis ≥ IP 44. Šviestuvai turi būti nauji, nenaudoti, pristatomi gamykliniame įpakavime, suteikiama garantija – ne mažiau kaip 2 metai.

Kištukiniai lizdai – įtampa 220V, srovė 16A, 1-2 lizdų, su įžeminimu. Montavimas: įleidžiami.

Jungikliai – įtampa 220V, srovė 10A, 1-2 klavišų, su įžeminimu. Montavimas: įleidžiami.



	4. 
	SANITARINIAI  PRIETAISAI

Sanitariniai prietaisai, montuojami objekte, privalo turėti bendrus bruožus: jų vidiniai ir išoriniai paviršiai turi būti lygūs ir gerai valomi, neturėti aštrių vietų nei prietaisuose, nei tvirtinimo detalėse. Visi sanitariniai prietaisai – plautuvės, praustuvai,  nuotekų priimtuvai, maišytuvai – privalo būti sertifikuoti pagal ISO 9000 serijos standartą. Visa įranga turi būti nauja, nenaudota, pristatoma gamykliniame įpakavime, suteikiama garantija – ne mažiau kaip 2 metai. 

Praustuvai glazūruoti. Visi sanitariniai prietaisai komplektuojami su jų tipą ir pastatymo būdą atitinkančiomis tvirtinimo detalėmis. Vandens maišytuvai praustuvams – svirtiniai  turi atitikti praustuvų konstrukciją. Maišytuvai privalo turėti CE ženklinimą.

Sanitarinių prietaisai, montuojami objekte, turi būti parinkti pagal patalpų, kuriose bus montuojami, ypatumus, spalva, gabaritai derinami su Užsakovu darbų vykdymo metu.



	5. 
	DURYS

Minimalūs reikalavimai vidaus durims

Montuojamoms objekte durims taikomi šie reikalavimai: saugumo, tvirtumo, sandarumo, funkcionalumo, estetikos.

Medinės durys – tai gaminiai iš klijuoto pušies masyvo. Medinės durys tiekiamos tiek natūralios spalvos (lakuotos bespalviu laku, alyvuotos), tiek jau dažytos (beicuotos) įvairiomis spalvomis.

Faneruotos durys – karkasas gaminamas iš klijuotos medienos, abi pusės dengiamos medžio drožlių plokščių sluoksniais, o paviršius padengtas natūralia ar sintetine faneruote.

Laminuotos durys puikiai dera prie šiuolaikinio interjero. Pasiūloje yra tiek su kartoninio korio užpildu, tiek pilnavidurės, su atsparia subraižymams plėvele laminuotos vidaus durys.

Dažytos vidaus durys pagamintos iš HDF - didelio tankumo medžio plaušo plokštės. Durims tvirtumą suteikia medinis laikantysis karkasas, užpildytas specialiu korio tipo arba drožlių plokštės užpildais, neleidžia atsirasti plyšiams tarp filingų ir rėmų.

Ekofaneruote dengtos durys -  šių durų plėvelė gaminama ne iš celiuliozės, o iš medžio dulkių – atspari blukimui ir subraižymams. Jų spalvos modernios, paviršius struktūrinis, dėl to ekofaneruotė sudaro natūralaus medžio įspūdį. Paviršius pasižymi aukštomis techninėmis ir estetinėmis savybėmis. 
Durys į objektą turi būti pristatytos tokioje komplektacijoje: stakta, varčia, ≥ 2 vyriai, su visiškai baigta paviršiaus apdaila (vidaus durys gali būti su daline apdaila, jei dažymas atliekamas vietoje), su rankenomis, spynomis-spragtukais, spynomis su užraktais, tinkamo pločio apvadais. 

Durų atmušos turi būti visur, kur tik rankena gali atsitrenkti į sieną.

Visi gaminiai turi būti sertifikuoti.

Durų su stakta montavimas

Durys paguldomos ant žemės, o skersai staktos tvirtinama pora lentelių, prisukamų savisriegiais. Tai neiškraipys durų rėmo. Žinant tikslų durų dydį, mažinamas staktos šulas. Durų blokui prilaikyti ties durų angos kraštu įkalamos kelios vinys. Durys keliamos iki angos ir tiesiai įstatomos. Iš kraštų reikia palikti nedidelius, maždaug 10 mm tarpelius. Kiekvienoje pusėje tvirtinami mediniai pleištai, po to tikrinama, ar durys vertikalioje padėtyje, tiesios. Durų padėtį galima kiek pakeisti keičiant pleištų įleidimo gylį. Kai durys įstatytos tiesiai (matuojama gulsčiuku), pleištai nupjaunami toje vietoje, kur baigiasi durų stakta. Kitapus durų blokas tvirtinamas savisriegiais prie pat angos šono. Baigiamasis etapas – į tarpus įpurškiama montažinių putų. Toliau – apdailos etapas: klijuojami ar kitaip tvirtinami apdailai skirti apvadai.

Durų gamintojai dažniausiai nurodo  montavimo būdus, tad reikėtų vadovautis gamintojo nurodymais būtent toms durims montuoti.




3 priedas

Sutarties projektas
PATALPŲ PAPRASTOJO REMONTO DARBŲ sutartis 

2025 m. _______________  ___ d.
Panevėžys

Panevėžio švietimo centras, juridinio asmens kodas 195473036, kurios registruota buveinė yra Topolių al. 12, Panevėžys, atstovaujamas [pareigos, vardas, pavardė], veikiančio (-ios) pagal Panevėžio švietimo centro nuostatus, patvirtintus Panevėžio miesto savivaldybės tarybos 2024 m. birželio 27 d. sprendimu Nr.1-329, (toliau ( Užsakovas) ir

[teisinė forma] [pavadinimas], juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio (-ios) pagal [dokumentas, kurio pagrindu veikia asmuo], (toliau ( Rangovas),

toliau kartu vadinami Šalimis, o kiekvienas atskirai – Šalimi, sudarėme šią Patalpų paprastojo remonto darbų sutartį (toliau – Sutartis), kurioje susitariame:

1. BENDROSIOS NUOSTATOS

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.

1.2. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

2. sutarties dalykas
2.1. Šioje Sutartyje nustatytomis sąlygomis ir tvarka Rangovas savo jėgomis ir rizika įsipareigoja atlikti Kniaudiškių g. 40, Panevėžys, pastato (toliau – Statinys) dalies patalpų paprastojo remonto darbus (toliau – Darbai) ir perduoti darbų rezultatą Užsakovui šioje Sutartyje nustatytomis sąlygomis, terminais ir tvarka.
2.2. Rangovas, vadovaudamasis Pastato Kniaudiškių g. 40, Panevėžyje, dalies patalpų paprastojo remonto darbų technine specifikacija (toliau – Techninė specifikacija) (Sutarties 1 priedas), Pastato Kniaudiškių g. 40, Panevėžyje, dalies patalpų paprastojo remonto darbų sąrašu (toliau – Darbų sąrašas) (Sutarties 2 priedas), kitais Sutarties priedais ir teisės aktais, reglamentuojančiais Darbų atlikimą, atlieka Darbus.

2.3. Darbų atlikimo vieta – Kniaudiškių g. 40, Panevėžys.
2.4. Darbų rezultatas – atlikti Darbai, numatyti Techninėje specifikacijoje, Darbų sąraše, ir atliktų Darbų perdavimas.

2.5. Darbų finansavimo šaltinis – Užsakovo lėšos.
3. SUTARTIES KAINA (KAINODAROS TAISYKLĖS)

3.1. Sutartyje yra pasirinktas šis kainos apskaičiavimo būdas: fiksuotos kainos. Pradinė Sutarties vertė ir Sutartyje nurodytų atliekamų Darbų kaina be pridėtinės vertės mokesčio (toliau – PVM) – [suma skaitmenimis] Eur [suma žodžiais], PVM – [suma skaitmenimis] Eur [suma žodžiais], Darbų kaina su PVM – [suma skaitmenimis] Eur [suma žodžiais] (toliau – Darbų kaina / Sutarties kaina). Darbų kainos sudedamosios dalys pateikiamos Darbų sąraše, kuris yra neatskiriama Sutarties dalis.

3.2. Už Sutartyje nurodytą Darbų kainą Rangovas įsipareigoja atlikti Darbus, numatytus Sutarties 2 punkte. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos išlaidos bei išlaidos susijusios su kadastrinių matavimų bylos parengimu ir  visos kitos Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Rangovas neturi teisės reikalauti padengti jokių išlaidų, viršijančių Sutarties 3.1 punkte nurodytą Darbų kainą. 

3.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė pateikiant pasiūlymą, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka  savo sąskaita.

3.4. Darbų kaina su PVM, nurodyta Sutarties 3.1 punkte, yra galutinė ir apima visas tiesiogines ir netiesiogines su Darbų atlikimu susijusias išlaidas ir negali būti keičiama visą Sutarties galiojimo laikotarpį, išskyrus atvejus, numatytus šioje Sutartyje:

3.4.1. pagal 17.5 papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

a) pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma: 

· pritaikant Sutartyje nurodytų darbų įkainius, arba 

· išskaičiuojant kainos dalį iš Sutartyje numatyto įkainio, arba 

· pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas. 

b) įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Kainodaros nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, priedo „Tiesioginių ir netiesioginių išlaidų apskaičiavimo taisyklės“ nuostatas. 

3.4.2. padidėjus arba sumažėjus PVM tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties suma pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 

Sutarties kainos perskaičiavimo formulė pasikeitus PVM tarifui:

 – perskaičiuota Sutarties kaina (su PVM);

 – Sutarties kaina (su PVM) iki perskaičiavimo;


A – atliktų Darbų kaina (su PVM) iki perskaičiavimo;

 – senas PVM tarifas (procentais);

 – naujas PVM tarifas (procentais).

Darbų kainos pasikeitimas dėl PVM tarifo pasikeitimo įforminamas abiejų Sutarties Šalių pasirašomu susitarimu prie Sutarties. Pasikeitus kitiems mokesčiams Darbų kaina nebus perskaičiuojama;

3.4.3. Sutarties kaina perskaičiuojama, atsižvelgiant į statybos kainų lygio kitimą. Perskaičiavimas atliekamas laikantis žemiau pateiktų nuostatų.

3.4.3.1. Indeksas – Valstybės duomenų agentūros viešai Oficialiosios statistikos portale (https://osp.stat.gov.lt/) skelbiamas mėnesinis statybos sąnaudų elementų kainų indeksas („Negyvenamieji pastatai“);

3.4.3.2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Sutarties kaina. Indeksavimo laikotarpio pradžia (mėnuo) laikoma pasiūlymų pateikimo viešajame pirkime, kuriame sudaryta Sutartis, pateikimo termino paskutinė diena. Vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.4.3.3. Pirmą kartą Sutarties kaina gali būti perskaičiuojama, kai Indekso pokytis nuo pasiūlymų pateikimo viešajame pirkime, kuriame sudaryta Sutartis, termino paskutinės dienos yra didesnis kaip 5 proc. Vėlesnis indeksavimas atliekamas ne anksčiau nei praėjus 3 mėn. nuo ankstesnio indeksavimo datos ir tik, jei Indekso pokytis yra didesnis kaip 5 proc.

3.4.3.4. Sutarties kaina perskaičiuojama bet kuriai iš Šalių pateikus kitai Šaliai prašymą perskaičiuoti Sutarties kainą. Prašyme turi būti nurodytas Sutarties kainos perskaičiavimui naudojamas Indeksavimo laikotarpis. Sutarties kaina laikoma perskaičiuota, kai Šalys pasirašo susitarimą prie Sutarties dėl kainos perskaičiavimo. Nei viena iš Šalių neturi teisės atsisakyti pasirašyti tokį susitarimą be pagrįstų priežasčių;

3.4.3.5. Sutarties kaina perskaičiuojama pagal žemiau nurodytą formulę:

Perskaičiuota Sutarties kaina = PD+((SK – PD)*(IPb / IPr)) + KD

Pateiktoje formulėje:

PD – iki prašymo pateikimo Užsakovui atliktų Darbų kaina su PVM;

SK – perskaičiavimo metu galiojanti Darbų kaina su PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme);

KD – kitos sudedamosios Darbų kainos dalys (Statinio kadastrinės matavimo bylos parengimas ir kt.).

3.4.3.6. Perskaičiavus Sutarties kainą, Šalių susitarimu pagal perskaičiuotas kainas pakeičiamas Įkainotos veiklos sąrašas, tuo metu galiojantis Kalendorinis Darbų vykdymo grafikas ir Sutarties kainos pakeitimas įtraukiamas į visas naujai išrašomas PVM sąskaitas faktūras. 

3.5. Šalys susitaria, kad brėžiniuose ir dokumentuose numatyti detalizuoti sprendiniai gali būti keičiami (koreguojami, tikslinami), suderinus Užsakovu, jeigu Darbų vykdymo metu išaiškėja, kad jie neatitinka faktiškų statybos sąlygų, medžiagos nebegaminamos ar pan., bendru Rangovo, Užsakovo atstovų raštišku aktu, kuris patvirtinamas Sutarties Šalių pasirašomu susitarimu. Minimi pakeitimai galimi, kai užtikrinamos tapačios charakteristikos arba geresnės, tačiau tai nesuteikia teisės Rangovui reikalauti padengti išlaidas, viršijančias Sutarties 3.1 punkte nurodytą Darbų kainą. 

3.6. Šalys susitaria, kad Rangovas prieš pradėdamas Darbus, detalizuoja Darbų kainą (pagal Įkainotos veiklos sąrašą) lokalinėse sąmatose, kurias pateikia Užsakovui. Lokalinėse sąmatose Rangovas nurodo visas pagal Sutarties nuostatas mokėtinas sumas. 

4. SUTARTIES DARBŲ ATLIKIMO TERMINAI 
4.1. Rangovas turi atlikti Darbus laikydamasis šių terminų:

4.1.1. Darbų vykdymo pradžia – nuo Sutarties įsigaliojimo dienos, numatoma Kalendoriniame Darbų vykdymo grafike (Sutarties 3 priedas). Kalendorinis Darbų vykdymo grafikas pasirašomas kartu su Sutartimi. Rangovas Kalendorinį Darbų vykdymo grafiką turi suderinti su Užsakovu;
4.1.2. Darbų vykdymo trukmė – Darbai turi būti atlikti per 4 (keturis) mėnesius nuo Sutarties įsigaliojimo dienos. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai, pasirašyti visi Darbų perdavimo–priėmimo aktai.  

4.2. Rangovas Darbus atlieka, laikydamasis Kalendoriniame Darbų vykdymo grafike numatytų terminų.

4.3. Pastebėtų Darbų trūkumų ar defektų šalinimas neprailgina Darbų pabaigos termino. Užsakovas gali atsisakyti priimti Darbus ir už juos nemokėti, jeigu dėl termino praleidimo prievolės įvykdymas Užsakovui prarado prasmę; jei Darbai tinkamai neatlikti ir nustatomi trūkumai, dėl kurių Darbų rezultato neįmanoma naudoti pagal Sutartyje numatytą paskirtį ir jeigu šių trūkumų Rangovas ar Užsakovas negali pašalinti.

4.4. Rangovas turi teisę užbaigti Darbus anksčiau sutarto termino.

5. ATLIKTŲ DARBŲ PERDAVIMO IR PRIĖMIMO TVARKA

5.1. Atliktų Darbų tarpinis aktavimas atliekamas Užsakovui ir Rangovui pasirašant atliktų darbų aktą, pažymą apie atliktų darbų ir išlaidų vertę (toliau – Aktai). Rangovas pateikia Užsakovui Aktus iki kiekvieno mėnesio 24 (dvidešimt ketvirtos) dienos, o jei ši diena yra ne darbo diena – prieš ją einančią darbo dieną, arba Sutarties 19.2 punkte nurodyto Užsakovo atsakingo asmens el. paštu Rangovui nurodytą datą. Užsakovas per 5 (penkias) darbo dienas nuo Aktų apie atliktus Darbus gavimo dienos priima Darbus ir pasirašo arba nepasirašo pateiktus Aktus, tuo pačiu terminu grąžindamas juos Rangovui ir pareikšdamas pretenzijas. Rangovas pateikia Užsakovui Aktus pasirašytus elektroniniu parašu (ADOC formatu) ir Užsakovas juos pasirašo elektroniniu parašu.

5.2. Šalims pasirašius Aktus, Rangovas sąskaitas faktūras Užsakovui teikia tik elektroniniu būdu. Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų-faktūrų standartas), teikiama Rangovo pasirinktomis priemonėmis. Europos elektroninių sąskaitų faktūrų standarto neatitinkanti elektroninė sąskaita faktūra gali būti teikiama tik naudojantis sąskaitų administravimo bendrosios informacinės sistemos (SABIS) priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS. Elektroninė sąskaita faktūra priimama ir apdorojama naudojantis informacinės sistemos SABIS priemonėmis.

5.3. Rangovas užbaigęs Darbus, pateikia Užsakovo derinimui užpildytus statybos darbų žurnalą,  medžiagų ir įrengimų sertifikatus, atitikties deklaracijas, išpildomąją dokumentaciją, Statinio kadastrinių matavimų bylas ir šių dokumentų kompiuterines laikmenas.  

5.4. Rangovas privalo per protingai trumpą laikotarpį neatlygintinai pašalinti Darbų priėmimo metu nustatytus Darbų defektus ir trūkumus.

6. GARANTIJOS
6.1. Rangovas nuo Darbų perdavimo dokumentų pasirašymo dienos suteikia Lietuvos Respublikos civiliniame kodekse numatytas Statinio garantijas visiems atliktiems darbams:
6.1.1. 5 (penki) metai – statinio atviroms konstrukcijoms ir kitiems darbams; 

6.1.2. 10 (dešimt) metų – paslėptiems statinio elementams (konstrukcijoms, vamzdynams ir kt.);

6.1.3. 20 (dvidešimt) metų – jeigu buvo nustatyta šiuose elementuose tyčia paslėptų defektų.

6.2. Rangovas garantuoja, kad Darbų užbaigimo metu Darbai atitiks dokumentuose numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.

6.3. Rangovas Lietuvos Respublikos civilinio kodekso ir kitų teisės aktų nustatyta tvarka garantiniu laikotarpiu atsako už išaiškėjusius atliktų Darbų defektus. Garantinio laikotarpio metu išryškėję Darbų defektai fiksuojami šios Sutarties 6.4 punkte nustatyta tvarka. 

6.4. Užsakovas, pastebėjęs Darbų defektus, raštu informuoja Rangovą. Defektai nustatomi ir konstatuojami dvišaliame Užsakovo ir Rangovo akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovui nepagrįstai atsisakius nustatyti defektus ir pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas paštu registruotu laišku.
6.5. Jei Rangovas nepradeda ir (ar) neištaiso defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą laiką, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.

7. Sutarties ĮVYKDYMO užtikrinimas 

7.1.
Sutarties prievolių įvykdymas užtikrinamas netesybomis – bauda (Sutarties 7.2 punktas) ir delspinigiais (Sutarties 10 skyrius ,,Šalių atsakomybė”).

7.2.
Bauda – nutraukus Sutartį dėl Rangovo kaltės, kai Rangovas nevykdo ar netinkamai vykdo sutartinius įsipareigojimus ar Rangovas nepagrįstai nutraukia Sutarties vykdymą ne Sutartyje numatytais atvejais, Rangovui taikytina 10 (dešimties) % dydžio nuo Sutarties kainos be PVM bauda, kurią Rangovas privalo sumokėti Užsakovui per 10 (dešimt) darbo dienų nuo Užsakovo rašytinio pareikalavimo į Užsakovo atsiskaitomąją sąskaitą, taip pat – Užsakovo patirtus nuostolius, kiek patirti nuostoliai viršija baudą. Ši numatyta bauda laikytina minimaliais neįrodinėtinais Užsakovo nuostoliais.

7.3. Jei Rangovas nevykdo savo sutartinių įsipareigojimų ar vykdo juos netinkamai, Užsakovas turi teisę pareikalauti Rangovą sumokėti Sutarties 7.1 punkte numatyto procentinio dydžio baudą nuo neįvykdytos arba netinkamai įvykdytos Sutarties dalies vertės. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.

8. ATSISKAITYMŲ TVARKA

8.1. Už atliktus Darbus Užsakovas Rangovui apmoka per 30 (trisdešimt) kalendorinių dienų nuo PVM sąskaitos faktūros gavimo dienos. 

8.2. Užsakovas apmoka Rangovui už atliktus Darbus pagal gautas PVM sąskaitas faktūras pervesdamas pinigus į Rangovo nurodytą banko sąskaitą:

Sąskaitos Nr. [banko sąskaitos numeris];           
Bankas [banko pavadinimas];                           

Banko kodas [banko kodas].
8.3. Užsakovas numato tiesioginio atsiskaitymo su rangovais (subrangovais) galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties įsigaliojimo informuoja rangovus (subrangovus) apie tiesioginio atsiskaitymo galimybę, o rangovas (subrangovas), norėdamas pasinaudoti tokia galimybe, raštu pateikia prašymą Užsakovui. Tais atvejais, kai rangovas (subrangovas) išreiškia norą pasinaudoti tiesioginio atsiskaitymo galimybe, turi būti sudaromas trišalis susitarimas tarp Užsakovo, Rangovo ir jo rangovo (subrangovo), kuriame aprašoma tiesioginio atsiskaitymo su rangovu (subrangovu) tvarka. Rangovas turi teisę trišaliame susitarime nustatyta tvarka prieštarauti nepagrįstiems mokėjimams rangovu (subrangovui).
9. ŠALIŲ TEISĖS IR PAREIGOS

9.1. Užsakovas turi teisę:

9.1.1. kontroliuoti ir prižiūrėti atliekamų Darbų atlikimo eigą;

9.1.2. reikalauti, kad Rangovas vykdytų, Darbus pagal Sutarties ir jos priedų nuostatas, kitus Sutartyje nurodytus dokumentus ir laikytųsi normatyvinių statybos dokumentų reikalavimų. Jeigu Rangovas nukrypsta nuo Sutarties ir jos prieduose numatytų reikalavimų, nesilaiko normatyvinių statybos dokumentų reikalavimų, Užsakovas turi teisę reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą darbą iki nustatytų statybos darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
9.1.3. reikalauti, kad Rangovas laikytųsi Darbų atlikimo terminų, numatytų Kalendoriniame Darbų vykdymo grafike;
9.1.4. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį;

9.1.5. naudotis Lietuvos Respublikos statybos įstatyme ir kituose teisės aktuose numatytomis Užsakovo teisėmis.

9.2. Užsakovas įsipareigoja:
9.2.1. bendradarbiauti su Rangovu vykdant Darbus;
9.2.2. Sutartyje nustatytomis sąlygomis ir tvarka priimti iš Rangovo tinkamai atliktus Darbus;

9.2.3. paskirti techninį prižiūrėtoją vykdomiems Darbams.

9.3. Rangovas turi teisę:

9.3.1. naudotis Lietuvos Respublikos statybos įstatyme ir kituose Lietuvos Respublikos įstatymuose numatytomis Rangovo teisėmis;

9.3.2. naudotis kitomis Lietuvos Respublikos teisės aktuose numatytomis Rangovo teisėmis.
9.4. Rangovas įsipareigoja:

9.4.1. pradėti Darbus Kalendoriniame Darbų vykdymo grafike numatytu laiku; 

9.4.2. iki Darbų pradžios įsakymu ar kitu tvarkomuoju dokumentu, teisės aktų nustatyta tvarka paskirti Statinio statybos vadovą, Statinio statybos specialiųjų darbų vadovą (-us), kuris buvo nurodytas viešųjų pirkimų dokumentuose, ir kitus asmenis, kuriuos reikia paskirti, vadovaujantis teisės aktais reglamentuojančiais, statybos darbus. Keisti Statinio statybos vadovą galima tik esant svarbioms priežastims (liga, mirtis, išėjimas iš darbo ir kt.) ir tai pripažintų bei patvirtintų Užsakovas. Keičiamas Statinio statybos vadovas, Statinio statybos specialiųjų darbų vadovas (-ai) turi būti ne žemesnės kvalifikacijos, kaip buvo reikalaujama viešojo pirkimo dokumentuose;

9.4.3. vykdyti Darbus pagal Techninėje specifikacijoje numatytus reikalavimus, kitus Sutartyje nurodytus dokumentus, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad Darbų priėmimo metu jie atitiks dokumentuose nustatytas savybes, normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą projekte numatytam panaudojimui;

9.4.4. vykdyti Darbus pagal Kalendoriniame Darbų vykdymo grafike nurodytus Darbų atlikimo terminus;

9.4.5. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, dirbinius, gaminius ir įrengimus, atitinkančius dokumentacijoje jiems nustatytus reikalavimus, naudoti Lietuvos Respublikos teisės aktų nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus (medžiagos ir įrenginiai turi atitikti pateiktuose sertifikatuose nurodytus kokybės reikalavimus) ir reguliariai pateikti juos Užsakovo paskirtam techniniam prižiūrėtojui;

9.4.6. laiku ir tinkamai įformintus Aktus, PVM sąskaitas faktūras, kitą Darbų atlikimo dokumentaciją. Užsakovui paprašius papildomos informacijos, pranešti apie Darbų eigą bei rezultatus, pateikti kitą su Darbų vykdymu susijusią informaciją;

9.4.7. sudaryti sąlygas Užsakovo atstovams bei techniniam prižiūrėtojui lankytis remontuojamose patalpose bei susipažinti su visa Darbų dokumentacija;

9.4.8. vykdyti Darbus netrikdant Užsakovo įprastos veiklos vykstančios patalpose. LT
9.4.9. garantuoti saugų darbą, priešgaisrinę ir aplinkos apsaugą bei darbo higieną remontuojamose patalpose, savo darbo zonoje, taip pat gretimose patalpose, dirbančių, besigydančių ir judančių žmonių apsaugą nuo atliekamų Darbų sukeliamų pavojų. Vadovaujantis Lietuvos Respublikos statybos įstatymo 22¹ straipsniu, užtikrinti, kad visi statybvietėje esantys ir Darbus atliekantys žmonės turėtų skaidriai dirbančių asmenų identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas. Rangovas atsakingas už statybvietėje esančių asmenų identifikavimą, taip pat kitas, su statybvietėje esančių asmenų identifikavimu susijusias, pareigas ir atsakomybę;

9.4.10. saugoti atliktus Darbus, įrangą ir reikmenis nuo sugadinimo, vagystės, nuo meteorologinių sąlygų poveikio. Patalpose, kuriose atliekami Darbai, atsitiktinio žuvimo ar sugadinimo rizika tenka Rangovui visą Darbų atlikimo laikotarpį iki Užsakovas atliktus Darbus priims; 

9.4.11. savo sąskaita ištaisyti Darbų, kurie yra netinkamai įvykdyti, defektus;

9.4.12. Sutartyje nustatyta tvarka, ištaisyti atliktų Darbų defektus, išaiškėjusius ar atsiradusius Rangovui perdavus Užsakovui užbaigtus darbus perdavimo aktu, bet dar neprasidėjus garantiniam laikotarpiui;

9.4.13. atlikti Darbus tvarkingai, neteršiant Užsakovo patalpų, kompaktiškai laikyti statybos atliekas, tvarkyti jas teisės aktų nustatyta tvarka, bei išvežus jas ir pateikti Užsakovui patvirtinančius dokumentus apie statybinio laužo, grunto išvežimą į tam specialiai skirtas vietas. Ardymo darbų metu susidarančias atliekas, medžiagas, tinkančias antriniam panaudojimui pristatyti utilizavimui ar sandėliavimui į Užsakovo nurodytas vietas ar įmones. 

9.4.14. Statybos darbams naudoti tik naujas, Lietuvos Respublikos ir ES teisės aktų nustatyta tvarka sertifikuotas medžiagas, įrangą, taip pat atitinkančius jiems keliamus Lietuvos Respublikos standartus ir normas;

9.4.15. savo lėšomis įrengti laikinas širmas, o baigus Darbus jas išardyti;

9.4.16. užtikrinti, kad į remontuojamas patalpas nepatektų pašaliniai asmenys;

9.4.17. atlikus Darbus parengti Statinio kadastrinių matavimų bylą ir ją pateikti Užsakovui;

9.4.18. atlikus Darbus perduoti pagal Darbų perdavimo–priėmimo aktą kartu pateikiant sumontuotos įrangos techninius ir garantinius dokumentus;

9.4.19. suteikti visiems atliktiems Darbams Sutarties 6 punkte nurodytas garantijas, o  sumontuotai įrangai (jei tokia kartu buvo perkama) ne trumpesnę kaip 24 (dvidešimt keturių) mėnesių garantiją;

9.4.20. visiškai atsakyti už subrangovų atliktus Darbus ir jų kokybę ar padarytą žalą;

9.4.21. bendradarbiauti su Užsakovu ir vykdyti visus teisėtus ir neprieštaraujančius Sutarties nuostatoms Užsakovo nurodymus;

9.4.22. Užsakovui pageidaujant, Rangovas privalo detalizuoti informaciją, pateikiamą Aktuose ar jų prieduose;

9.4.23. laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.3 papunkčiu nustatyto šio aplinkos apsaugos reikalavimo – atliekant Darbus taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Užsakovui paprašius, Rangovas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius šiame Sutarties punkte numatyto (-ų)  įsipareigojimo (-ų) laikymąsi.
9.4.24. bendradarbiauti su Užsakovu ir vykdyti visus teisėtus ir neprieštaraujančius Sutarties nuostatoms Užsakovo nurodymus.

10. ŠALIŲ ATSAKOMYBĖ

10.1. Šalių atsakomybė yra nustatoma pagal galiojančius teisės aktus ir Sutartį. Šalys įsipareigoja tinkamai vykdyti Sutartimi priimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.

10.2. Jei Rangovas nevykdo ar netinkamai vykdo savo sutartinius įsipareigojimus Sutartyje numatytais terminais, Užsakovas turi teisę be oficialaus įspėjimo ir neribodamas kitų savo teisių gynimo priemonių pradėti skaičiuoti 0,02 % delspinigius nuo Sutarties 3.1 punkte nurodytos Darbų kainos be PVM už kiekvieną uždelstą dieną. Užsakovas priskaičiuotų delspinigių sumą turi teisę, prieš tai pranešdamas Rangovui, išskaičiuoti iš Rangovui mokėtinų sumų.

10.3. Jei Užsakovas nevykdo sutartinių įsipareigojimų, t. y. vėluoja apmokėti už atliktus Darbus, Rangovas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo 0,02 % nuo vėluojamos sumokėti sumos be PVM dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

10.4. Jei Užsakovas nustato, kad Rangovas nesilaiko Sutarties 9.4.23 papunktyje numatyto įsipareigojimo, Rangovas sumoka Užsakovui 1 % dydžio baudą nuo Sutarties kainos be PVM. Jei Rangovas nesilaiko Sutarties 9.4.23 papunktyje numatyto įsipareigojimo ilgiau kaip 20 (dvidešimt) kalendorinių dienų nuo pažeidimo nustatymo dienos, Užsakovas turi teisę be papildomų sąlygų nutraukti Sutartį Sutarties 13.1 punkte nustatyta tvarka.
10.5. Sutartį nutraukus dėl Užsakovo sutartinių įsipareigojimų nevykdymo, Užsakovas sumoka Rangovui 5 (penkis) procentus nuo Rangovo neatliktos Darbų dalies vertės be PVM dydžio baudą.

10.6. Sutartį nutraukus dėl Rangovo sutartinių įsipareigojimų nevykdymo ar netinkamo vykdymo, ar Rangovas nepagrįstai nutraukia Sutarties vykdymą ne Sutartyje numatytais atvejais, Rangovas sumoka Užsakovui Sutarties 7.2 punkte numatyto dydžio baudą.

10.7. Sutarties nutraukimas nepanaikina teisės reikalauti sumokėti delspinigius, numatytus Sutartyje už sutartinių įsipareigojimų nevykdymą iki Sutarties nutraukimo.

10.8. Jei Rangovas nesilaiko Sutartyje numatytos esamų Subrangovų / Subteikėjų, kitų specialistų pakeitimo, naujų Subrangovų / Subteikėjų, kitų specialistų pasitelkimo tvarkos, Rangovui taikytina 200 (dviejų šimtų) eurų dydžio bauda už kiekvieną nustatytą atvejį.
11. SUBRANGOVAI/SUBTEIKĖJAI IR JŲ KEITIMO TVARKA

11.1. Rangovas Sutarties vykdymui pasitelkia subrangovą / subteikėją (us) – [juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas] (duomenys įrašomi tik tuo atveju, jei pasitelkiamas subrangovas/subteikėjas) (toliau – Subrangovas / Subteikėjas)). Rangovas privalo informuoti apie šios informacijos pasikeitimus, taip pat apie naujus Subrangovus / Subteikėjus, kuriuos jis ketina pasitelkti vėliau.

11.2. Subrangovų / Subteikėjų pasitelkimas nekeičia Rangovo atsakomybės dėl tinkamos Sutarties  įvykdymo. Rangovas prisiima atsakomybę už Subrangovų / Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą. 

11.3. Sutarties vykdymo metu Rangovas, gali inicijuoti Subrangovo / Subteikėjo nurodyto Sutartyje pasikeitimą / atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas / Subteikėjas nepajėgus vykdyti įsipareigojimų dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą / Subteikėją arba atsisakyti jo bei keičiamo Subrangovo / Subteikėjo kvalifikaciją pagrindžiančius dokumentus arba dokumentus įrodančius, kad Subrangovas / Subteikėjas turi teisę atlikti Darbus.

11.4. Keičiamas ar naujai pasitelkiamas Subrangovas / Subteikėjas privalo būti ne žemesnės kvalifikacijos, kaip Subrangovas / Subteikėjas nurodytas Sutartyje. 

11.5. Jei Subrangovui / Subteikėjui pirkimo dokumentuose buvo keliami kvalifikaciniai reikalavimai arba Subrangovas / Subteikėjas buvo pasitelktas pagrindžiant Rangovo pasiūlymo atitikimą pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas Subrangovas / Subteikėjas turi atitikti atitinkamus pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo / Subteikėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą / Subteikėją reikalavimus atitinkančiu Subrangovu / Subteikėju.

11.6. Į pateiktą prašymą pakeisti/atsisakyti ar naujai pasitelkti Subrangovų / Subteikėjų, Užsakovas, įvertinęs keičiamo ar naujai pasitelkiamo Subrangovo / Subteikėjo ar Rangovo kvalifikaciją įrodančius dokumentus, apie priimtą sprendimą Rangovui atsako raštu  ne vėliau kaip per 5 (penkias) darbo dienas, pateikdamas sutikimą pakeisti Subrangovą / Subteikėją kitu Subrangovu / Subteikėju ar jo atsisakyti nei nurodyta Sutartyje arba išdėsto Subrangovo / Subteikėjo keitimo / atsisakymo ar naujo pasitelkimo nesutikimo motyvus. 

11.7. Šalims tarpusavyje susitarus dėl Subrangovo / Subteikėjo keitimo/atsisakymo ar naujo pasitelkiamo, šie keitimai / atsisakymai ar naujo pasitelkimas įforminami raštišku susitarimu, kuris yra Sutarties neatskiriama dalis. 

12. NEKOKYBIŠKAI (NETINKAMAI) ATLIKTI DARBAI
12.1. Jeigu Rangovas atliko Darbus pažeisdamas Techninėje specifikacijoje, Darbų sąraše, Sutartyje numatytas sąlygas, nesilaikė normatyvinių projektavimo ir statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:

12.1.1. nedelsiant sustabdytų ir (ar) nutrauktų Darbų atlikimą arba

12.1.2. neatlygintinai pakeistų nekokybiškas medžiagas, gaminius, dirbinius, įrangą, arba

12.1.3. neatlygintinai pagerintų atliekamų Darbų kokybę, arba

12.1.4. neatlygintinai ištaisytų netinkamai atliktus Darbus arba

12.1.5. atlygintų Užsakovui Darbų trūkumų šalinimo išlaidas.

13. SUTARTIES NUTRAUKIMAS PRIEŠ TERMINĄ

13.1. Užsakovas turi teisę vienašališkai nutraukti šią Sutartį, įspėjęs Rangovą raštu prieš 20 (dvidešimt) kalendorinių dienų, ir pareikalauti iš Rangovo atlyginti Užsakovo patirtus nuostolius, jeigu:

13.1.1. Rangovas per Užsakovo nustatytą laikotarpį neįvykdo Užsakovo nurodymo ištaisyti netinkamai įvykdytus sutartinius įsipareigojimus;

13.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

13.1.3. Rangovas daugiau nei mėnesį vėluoja užbaigti Darbų etapą pagal Kalendorinį Darbų vykdymo grafiką, išskyrus, kai vėluojama ne dėl Rangovo kaltės;

13.1.4. po raštiško Užsakovo įspėjimo Rangovas neužtikrina Darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia;

13.1.5. Rangovas be pateisinamos priežasties nevykdo Sutarties 9.4 punkte prisiimtų įsipareigojimų;

13.1.6. Rangovas, nepaisydamas Užsakovo raginimo, nepradeda Darbų Kalendoriniame Darbų vykdymo grafike nustatytu laiku arba dirba taip lėtai, kad baigti Darbus Kalendoriniame Darbų vykdymo grafike nustatytu laiku būtų tikrai neįmanoma.

13.2. Sutartis gali būti nutraukta kitais Viešųjų pirkimų įstatymo 90 straipsnyje numatytais atvejais.

13.3. Rangovas raštu įspėjęs Užsakovą prieš 20 (dvidešimt) kalendorinių dienų turi teisę nutraukti Sutartį, jeigu Užsakovas nevykdo prisiimtinų įsipareigojimų pagal Sutartį.

13.4. Šalys turi teisę nutraukti Sutartį abiejų Šalių raštišku susitarimu. 

13.5. Nutraukus Sutartį, Rangovas privalo perduoti iki Sutarties nutraukimo datos atliktus Darbus, darbų vykdymo bei kitą dokumentaciją ir suteikti atliktiems Darbams garantiją nuo Darbų užbaigimo dokumentų pasirašymo dienos, Šalims pasirašant perdavimo–priėmimo aktą. 

13.6. Šalys neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose. 

13.7. Nutraukus Sutartį dėl to, kad Rangovas neįvykdė ar netinkamai vykdė šią Sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Rangovą.

14. NENUGALIMOS JĖGOS APLINKYBĖS

14.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

14.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

14.3. Jei kuri nors sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

14.4. Rangovas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.

14.5. Jeigu Sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

14.6. Jei nenugalimos jėgos (force majeure) aplinkybės trunka ilgiau kaip 20 (dvidešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 10 (dešimt) kalendorinių dienų. Jei pasibaigus šiam 10 (dešimties) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

15. GINČŲ SPRENDIMAS
15.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu tai Šalys susitaria spręsti juos teisės aktų nustatyta tvarka teisme. 

16. KITOS SUTARTIES SĄLYGOS

16.1. Sutartis įsigalioja, kai ją pasirašo Sutarties Šalys ir galioja iki Darbų rezultato perdavimo Užsakovui ir atsiskaitymo už Darbus, bei kitų sutartinių įsipareigojimų įvykdymo pagal Sutartį arba tol, kol ji nutraukiama Sutartyje arba teisės aktuose numatytais atvejais.

16.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

16.3. Jeigu Pirkimo vykdymo metu nebuvo tikrinama Užsakovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

16.4. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimo. Techninio pobūdžio pakeitimais laikoma: Sutarties šalių rekvizitai, asmenų atsakingų už Sutarties vykdymą pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.

16.5. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami Sutarties šalių atstovų pasirašomu susitarimu prie Sutarties.

16.6. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

17. PAKEITIMAI

17.1. Užsakovas šiame skyriuje nustatytomis sąlygomis gali nurodyti daryti pakeitimus, kurie gali apimti:

17.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 

17.1.2. bet kurio atskiro Darbo atsisakymą arba Darbo apimties sumažinimą; 

17.1.3. Darbo kokybės ar kitų bet kurio atskiro Darbo savybių pakitimus;

17.1.4. bet kurį papildomą Darbą, Įrangą
, Medžiagas
.

17.2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Darbų aprašo korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir (ar) projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.

17.3.  Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 3.4.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi. 

17.4.  Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Viešųjų pirkimų įstatymo reikalavimus.

17.5.  Pakeitimai forminami tokia tvarka:

17.5.1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;

17.5.2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);

17.5.3. jei būtina/tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. 

17.6. Pakeitimai gali būti atliekami neatsižvelgiant į jų vertę ir aplinkybes, jeigu:

17.6.1. pasirinkimo galimybės (opcionas), įskaitant kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių (opciono) apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis;

17.6.2. pakeitimas nėra esminis, t. y. juo nepakeičiamas Darbų bendrasis pobūdis. 

17.7. Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis.

17.8. Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės sutarties vertės, gali būti atliekami esant šioms aplinkybėms: 

17.8.1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą;

17.8.2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis. Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui.

17.9. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.

17.10. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Darbų apraše ar  darbo projekte, gali būti keičiamos tik Užsakovo sutikimu tiek, kiek toks keitimas neprieštarauja Darbų aprašo ar techninio darbo projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi.

17.11. Jeigu bet kuris statybos dalyvis Darbų vykdymo metu sužino apie Darbų aprašo ar Techninio darbo projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti pakeitimą. Darbų aprašo ar Techninio darbo projekto klaida ar dokumento techninis trūkumas turi būti patvirtintas projektą rengusio projektuotojo.

17.12. Jeigu Rangovas, vykdydamas Darbus, susiduria su sąlygomis statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 (penkias) darbo dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsdamas pranešęs.

18. BAIGIAMOSIOS NUOSTATOS

18.1. Visi su šia Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai / pranešimai yra laikomi gautais.

18.2. Šalių nurodyti atsakingi asmenys, jų pareigos, adresai, telefonas, elektroninis paštas: 

	
	Užsakovas
	Rangovas

	Atsakingo asmens pareigos, vardas, pavardė
	
	

	Adresas
	
	

	Telefonas
	
	

	Elektroninis paštas
	
	


18.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakingas [atsakingo asmens pareigos, vardas, pavardė, tel., elektroninis paštas].

18.4. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu. 

19. SUTARTIES dokumentai

19.1. Prie Sutarties pridedami šie priedai, kurie yra neatskiriama Sutarties dalis:
19.1.1. Sutarties 1 priedas – Pastato Kniaudiškių g. 40, Panevėžyje, dalies patalpų paprastojo remonto techninė specifikacija;
19.1.2. Sutarties 2 priedas – Pastato Kniaudiškių g. 40, Panevėžyje, dalies patalpų paprastojo remonto darbų sąrašas;

19.1.3. Sutarties 3 priedas – Kalendorinis Darbų vykdymo grafikas.

19.2. Sutartį sudarantys dokumentai ir Viešojo pirkimo dokumentai laikomi vienas kitą paaiškinančiais. 

20. Šalių rekvizitai ir parašai

	Užsakovas

Panevėžio švietimo centras

Juridinio asmens kodas 195473036

Ne PVM mokėtoja

Topolių al. 12,  35200 Panevėžys

Tel. (+370 45) 465546

El. paštas info@ppsc.lt
A. s. Nr. LT047044060002816712

AB SEB bankas

Banko kodas 70440
	Rangovas

[pavadinimas]

Juridinio asmens kodas [kodas]

PVM mokėtojo kodas [kodas] 

[adresas korespondencijai]

Tel. [telefono numeris]

El. paštas  [adresas]

A. s. [atsiskaitomosios sąskaitos Nr.]

Bankas [pavadinimas]

Banko kodas [kodas]



	______________________       

(pareigos, vardas, pavardė, parašas)                                             
	______________________________

(pareigos, vardas, pavardė, parašas)




Sutarties projekto

2 priedas

	Pastato KNIAUDIŠKIŲ g. 40, Panevėžyje, dalies patalpų paprastojo remonto darbų sąrašas

Eil. Nr.

Darbų pavadinimas

Mato vnt.

Kiekis

Mato vieneto kaina Eur (be PVM)

Bendra kaina, Eur (be PVM)

(4X5)

1

2

3

4

5

6

1

„Amstrong“ akustinių pakabinamų lubų su metalo konstrukcija ir plokštėmis 600x600 mm įrengimas

m2
92

2

PVC dangos klojimas su raštu, paruošiant pagrindą

m2
92

3

Pertvarų ardymas

100 m2
0,4

4

Dvisluoksnių gipskartonio pertvarų su metaliniu karkasu ir 100 mm izoliacijos sluoksniu įrengimas

100 m2
0,4

5

Dvisluoksnių gipskartonio sienutės su metaliniu karkasu vamzdynų paslėpimui

100 m2
0,036

6

Sienų atskirų vietų daugiau kaip 5 m2 ploto tinko remontas K8=1.15

m2
187

7

Sienų vidinių paviršių pagrindo gruntavimas giliai įsigeriančiais gruntais voleliu

100 m2
1,87

8

Sienų vidinių paviršių glaistymas

100 m2
1,87

9

Sienų vidinių paviršių dažymas

100 m2
1,87

10

Vagų užtaisymas (tinkavimas), nutiesus apšvietimo tinklo laidus sienų paviršiuose

100 m

5

11

Durų blokų montavimas mūrinėse sienose

vnt.

1

12

Medinių durų angų užpildymo išardymas mūro sienose, nukapojant tinką

vnt.

1

13

Kolonų ir sienų apdaila medžio imitacijos danga

m2
34,5

14

Baldinės sienelės karkaso iš dažytų medinių tašų 80x40 įrengimas K8=1.03

100 m2
0,12

15

Dekoratyvinės baldinės sienelės montavimas iki 2 m aukščio

m2
14

16

Durys su matiniu stiklu

m2
2

17

Paprastas medinių tašų dažymas

100 m2
0,1

18

Slankiojančios pertvaros įrengimas su matiniu stiklu

kompl.

2

19

Dūmų ištraukimo  mechanizmų nuo stalviršio įrengimas

kompl.

1

20

Skylių vamzdynams iškirtimas

vnt.

3

21

Vandentiekio linijos atvedimas (karštas ir šaltas) K8=1.03

vnt.

2

22

Vamzdžių, kurių D iki 32 mm. Prijungimas prie veikiančios vandens sistemos K8=1.03

vnt.

2

23

Nuotekų linijos atvedimas

kompl.

1

24

Vamzdžių, kurių D 50 mm., prijungimas prie veikiančių kanalizacijos tinklų K8=1.03

vnt.

1

25

Praustuvo montavimas

kompl.

1

26

Praustuvas keraminis

vnt.

1

27

Vandens maišytuvo montavimas

vnt.

1

28

Vandens maišytuvas

vnt.

1

29

Rezervinių durelių montavimas 20 vm x 20 cm

vnt.

1

30

Movinės uždaromosios armatūros montavimas

vnt.

5

31

Prietaisiniai ventiliai

vnt.

5

32

Šviestuvų montavimas (LED panelė 36W, 4000K, 3600lm – 5 vnt., LED panelė 40W, 4000K, 4000lm – 22 vnt.)

kompl.

27

33

Elektrotechnikos kabelių tiesimas

kompl.

1

34

Rozečių ir jungtukų montavimas

kompl.

31

35

Interneto kabelių tiesimas

kompl.

1

36

LAN (interneto) rozečių montavimas

kompl.

8

37

Gaisro gesinimo signalizacijos įrengimas

kompl.

1

38

Apsauginės signalizacijos įrengimas

kompl.

1

39

Statybinių šiukšlių valymas iš patalpų

kompl.

1

40

Statybinių šiukšlių išvežimas 10 km. Atstumu automobiliais-savivarčiais pakraunant rankiniu būdu

kompl.

1

Iš viso be PVM

PVM

Iš viso su PVM




4 priedas
Herbas arba ių ženklas

(Tiekėjo/teikėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją/teikėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

KVALIFIKACINIŲ REIKALAVIMŲ ATITIKTIES DEKLARACIJA

_____________ Nr. ______

(Data)
_____________

(Sudarymo vieta)

Aš, _________________________________________________________________________, tvirtinu, kad mano

                     (Tiekėjo vadovo ar jo įgalioto asmens pareigų pavadinimas, vardas ir pavardė)

atstovaujamo (-os) ____________________________________________________________________________,

                                                            (Tiekėjo (teikėjo) pavadinimas)
dalyvaujančio (-ios) ___________________________________________________________________________,

                                                     (Perkančiosios organizacijos pavadinimas)
atliekamame _________________________________________________________________________________,
                                  (pirkimo objekto pavadinimas,  pirkimo numeris CVPIS, pirkimo būdas)

skelbtame ____________________________________________________________________________________
                                                                  (paskelbimo data, nuoroda į CVPIS)

1. Kvalifikacija atitinka pirkimo dokumentuose numatytus kvalifikacinius reikalavimus.

2. Šiame pirkime pasitelkiamų bei pasiūlyme nurodytų subtiekėjų/subteikėjų/subrangovų kvalifikacija atitinka pirkimo dokumentuose nustatytus kvalifikacinius reikalavimus. (Jei subteikėjų nenumatoma pasitelkti ir pasiūlyme jie nenurodyti, punktą išbraukti).
3. Perkančiajai organizacijai raštu pareikalavus, per jos nurodytą terminą bus pateikti kvalifikacinius reikalavimus patvirtinantys, pirkimo dokumentuose numatyti dokumentai. 

4. Man yra žinoma, kad perkančiajai organizacijai nustačius, kad mano pateikti kvalifikaciniai duomenys neatitinka pirkimo dokumentuose nustatytų reikalavimų, yra neteisingi ir (arba) pateikti vėliau negu per perkančiosios organizacijos nurodytą terminą, mano pateiktas pasiūlymas bus atmestas ir galimu laimėtoju pagal pasiūlymo vertinimo rezultatus pripažintas kitas tiekėjas, kurio pasiūlymas pasiūlymų eilėje buvo įrašytas po mano pasiūlymo.

Tiekėjas už deklaracijoje pateiktos informacijos teisingumą atsako įstatymų nustatyta tvarka.

	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 


5 priedas

(pavyzdinė deklaracijos forma)

(Tiekėjo pavadinimas, įmonės kodas)

DEKLARACIJA DĖL VIEŠŲJŲ PIRKIMŲ ĮSTATYMO 45 STRAIPSNIO 2¹ DALIES SĄLYGŲ 
20___ m. ______________  __ d.  

__________________________

(vietovės pavadinimas)
Deklaruoju, kad

(Tiekėjo pavadinimas), (pasitelkiami subtiekėjai (jei tokių yra)), (ūkio subjektai, kurių pajėgumais remiamasi (jei tokių yra)) ar (ją/jas/juos) kontroliuojantys asmenys nepatenka į Lietuvos Respublikos viešųjų pirkimų įstatymo (toliau – VPĮ) 45 straipsnio 2¹ dalies 1, 2, 4 punktuose numatytas sąlygas:

1.1. Juridiniai asmenys registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;

1.2. Fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

1.3. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, nėra priėmusi sprendimą, patvirtinantį, kad šios deklaracijos 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų.

______________________________                                          ____________________
 

       (Tiekėjo vadovo vardas, pavardė ar jo



(Parašas)     

    įgalioto asmens pareigos, vardas, pavardė)  
6 priedas
Spustelėkite čia, kad įvestumėte tekstą.
(tiekėjo pavadinimas)

Spustelėkite čia, kad įvestumėte tekstą. 

(adresatas (perkančiosios organizacijos / perkančiojo subjekto pavadinimas)
DEKLARACIJA

DĖL TIEKĖJO PAŠALINIMO PAGRINDO NEBUVIMO
20 Spustelėkite čia, kad įvestumėte tekstą. m. Spustelėkite čia, kad įvestumėte tekstą.  Spustelėkite čia, kad įvestumėte tekstą. d. 

(sudarymo metai, mėnuo, diena)

Spustelėkite čia, kad įvestumėte tekstą.
(sudarymo vieta)
Aš, Spustelėkite čia, kad įvestumėte tekstą.,

                     (tiekėjo vadovo ar jo įgalioto asmens pareigų pavadinimas, vardas ir pavardė)

patvirtinu, kad mano vadovaujama (-s) (atstovaujama (-s)) Spustelėkite čia, kad įvestumėte tekstą.,

                                                                                                                       (tiekėjo pavadinimas)    

dalyvaujanti (-s) Spustelėkite čia, kad įvestumėte tekstą.,
                                          (pirkimo pavadinimas)

atitinka Lietuvos Respublikos mažos vertės pirkimų tvarkos aprašo 9² punkte
 numatytą tiekėjų pašalinimo pagrindo nebuvimą.
Spustelėkite čia, kad įvestumėte tekstą.                                     Spustelėkite čia, kad įvestumėte tekstą.
______________________________            ___________           ___________________________________

(pareigos)                                           (parašas)                                                (vardas ir pavardė)
� Įranga – prietaisai ir mechanizmai sudarantys Darbus ar jų dalį.


� Medžiagos – visa tai, kas turi sudaryti Darbus ar jų dalį (išskyrus Įrangą).


�  Lietuvos Respublikos mažos vertės pirkimų tvarkos aprašo 9² punktas:


        9². Neatsižvelgiant į tai, ar toks pašalinimo pagrindas nustatytas vykdomo pirkimo dokumentuose, perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.


Papildyta punktu:


Nr. �HYPERLINK "https://www.e-tar.lt/portal/legalAct.html?documentId=2c3764b6df2011ef84c3a3cb4f439b27" \t "_parent"��1S-14�, 2025-01-30, paskelbta TAR 2025-01-30, i. k. 2025-01322









